text:
State Govt. in Manipur University buaina suveng nuam: CM
A kisaikhakpi zosia te buaina sukven theina ding ah panlakna nei chiat ding ah chial
Imphal, Sept. 24 *(Nisin Thuhiltu)* : Chief Minister N. Biren Singh in tuni'n Chief Minister’s Secretariat ah joint Hill Leaders’ Day & Meeyamgi Numit ah zingkallam dak 8:30 apat nitaklam dak 2:30 kikal in ama kimupi nuam mi 1500 tuam kimupi in complaints 550 ngaithakna a nei hi. Ama kimupi nuam mipi te a kimupi zaw ah a thuthak lakhawm mite kiang ah a thugenna a chun, State government in Manipur University buaina sukven ding dawi a hidan taklang kawm in, ngaina gual ah student te'n thiamzilna a chiapi kit pai ding uh pawimaw in a gen hi. Manipur University buaina chung ah Centre leh Manipur University community te kal ah State government in mediator gual ah panlak theina chan ah panla ding ti'n a gen hi. State mipi, Civil Society Organisation chuamchuam banah a kisaikhakpi te chu buaina sukven theina ding ah panlakna neichiat ding ah chialna bawl in, Vice Chancellor Prof. A.P Pandey chung ah ngawna um te etzuina a um tawh kitawn ah President of India in Prof. Pandey suspend bawl in a gen a, thuthak a um kit masang sia, University huangsung ah Prof. Pandey luttheilo ding ah order um in a gen hi. President leh Centre in state mipi te puaknatna hiatpi kawm ah panla neita a hidan gen in, Manipur University ah tumasang a pat thil dawi umlo taktak tungzing, University huangsung ah Professor kithat ahiloleh buaina hiatding a la um zing sek ti'n a gen hi. Dan leh thupiak (law and order) dinmun in siatlam amanaw zing ziak ah State Government in thipbek ah mawk ettheilo, tu ah government in University campus ah buaina a tun ding dawilo in a gen hi. Pro-VC leh Registrar appointment dawilo ziak ah University examinations boycott ah a umna tawh kisai Chief Minister in a genna a chun, a kisaikhakpi te a lung-awilo ua leh Court ah thil umdan tut thei ding uh ti'n a gen hi.
Meeyamgi Numit and Hill Leaders’ Day tawh kisai a genna a chun, mimal, entrepreneurs leh SHGs tamtak te'n haksatna a tutna chung ua, tamtak ten financial assistance dawn un a gen a, ziana chung a chu MSCB, MRB te panna bank offical te soft loans piakna ding ah panlaksak ah um in a gen a, state sung ah economy dinmun hawi chuam mama ding ah ginchatna nei in a gen hi.
Medical assistance dawn te ahiuleh a hun hun ah CMHT card issued piak ah um a hidan gen in, tuni' mi 19 te kiang ah CMHT cards piak ah um, mi 19 te lak ah AAY persons 12, differently-abled persons 2 leh mi 5 te meithai hin a gen hi. Health scheme thak Pradhan Mantri Jan Arogya Yojana- Ayushman Bharat kiti migenthei te ding ah special health scheme hawn ah a umna tawh kisai a genna a chun, PMJAY kiti Central Government in damlona chung ah migenthei te a thawn ah hospital ah etkawl ding ti ah guanggalna a neina chung ah family khat in a sum (cash) hilo ah ki etlkawlna Rs 5 lakhs per year ah muthei ding, Manipur ah family 2.77 lakh te'n phatchuampi thei ding, zia chu state total population 60% tina suak in a gen hi. Chuleh, state sung ah mi lakh 1 te'n CMHT phatchuampi in a gen hi.
Imphal ah IED puak; local mi hilo mi 7 ten liamna tuak
Imphal, Sept. 24 *(Nisin Thuhiltu)* : Imphal city police station area huapsung ah um, Majorkhul gate kiangmnai ah tuni, 24th September 2018 zingkal in Improvised Explosive Device (IED) khat a puak zak a, ziana a chun, nisin ah kilawpha (labourers) 7 te'n liamna a tuak ui. Zia ah liamna tuak te chu a kiangnai ah hospital tut in a um ngal ua, etkawl a hiu. Zia ah liamna tuak a tamzaw te chu Bihar leh Uttar Pradesh apat ahiu a, a khut leh a keng uh, a khutban uh etc liam in a kigen hi. Hospital ah doctor te gendan in, liamna tuak te chu a dinmun uh lauthawn umlo in a gen hi. A langkhatlam ah kua te'n bang ziak ah IED a kam uh a hi em ti hiat a hi pua, IED supuaktu hi ah kipuang le a um puai. Thiltung tawh kisai a chun, police in case a ziklut a, khualna a nei zui ngal hi.
CM in Pradhan Mantri Jan Arogya Yojana- Ayushman Bharat scheme hawng
Imphal, Sept. 24 *(Nisin Thuhiltu)* : Manipur Chief MinisterN Biren Singh in zani a khan, Imphal ah Pradhan Mantri Jan Arogya Yojana- Ayushman Bharat kiti migenthei te ding ah special health scheme hawnna a nei hi. PMJAY ahileCentral Government in damlona chung ah migenthei te a thawn ah hospital ah etkawl ding ti ah guanggalna a neina chung ah chiapi hiding, family khat in a sum (cash) hilo ah ki etlkawlna Rs 5 lakhs per year ah muthei ding a hiu. Chief Minister Biren in a thugenna a chun, Prime Minister in zia gual panlakna thak a nei chu India khangthu health sector ah kisanna nasatak tuntu hiding ti'n a gen hi. Chuleh, Manipur state sung ah family 2.77 lakh te'n PMJAY scheme phatchuampi thei ding uh ti'n a gen hi. Zia ah special health scheme hawnna hun chu Minister for Health and Family Welfare L. Jayantakumar Singh; Manipur Legislative Assembly Speaker Y. Khemchand Singh, Deputy Speaker K Robindro Singh, Member of Parliament Ksh Bhabananda, MLAs H Dingo Singh, Awangbow Newmai, Chief Secretary Dr J Suresh Babu, Director Health Services Dr K Rajo, Director of RIMS & JNIMS te'n le a uap ui.
PHC Saikot staff ten PHC campus sukthianna nei
CCpur, Sept. 24 *(Nisin Thuhiltu)* : Churachandpur District sung ah Swachhta Hi Seva Campaign chiato zel in, tuni, September 24, 2018 zingkallam in PHC Saikot a sem staff te’n PHC Saikot campus sukthianna a nei ui. Social Work ahileh Chief Medical Officer (CMO) Churachandpur in district sung ah Primary Health Centre (PHC) tin te thupiak a nei dungzui ah a bawl uh hin a kigen a, Medical Officer in-charge, Dr. Vanlalkungi mapuina nuai ah staff te’n PHC building sung leh paw a suthiang ui. PHC Saikot ahileh tu dinmun ah Dr. Kungi etkawlna nuai ah Medical Officer pathum panna staff 30 vel um in a kigen hi. Swachhta Hi Seva ahileh September 15, 2018 ah India Prime Minister Narendra Modi in New Delhi ah a hawndawna ala nei hita a hia, India gamsung pumpi ah thianthona leh damtheina ngaikhawk ding dawina ziak ah chiapi a hi.
CCpur ah PMJAY scheme hawng
CCpur, Sept. 24 *(Nisin Thuhiltu)* : District Health Society (DHS), Churachandpur mapuina nuai ah, September 24, 2018 sun dak 12:00 apat DTC Hall, Tuibuang ah Churachandpur district a ding in Pradhan Mantri Jan Aarogya Yojana (PMJAY) scheme hawndawna a um hi. Zia hun chu, V. Hangkhanlian, Minister, Agriculture, Veterinary & Animal Husbandry in Chief Guest hina tawh a uap a, Vung Mary, DCM in hun matna mapui in, Shyam Lal Poonia, IAS, Deputy Commissioner, Churachandpur uapna tawh Chief Guest V. Hangkhanlian in scheme hawndawna a nei a, scheme beneficiary ding ah teldaw ah um mi 10 kiang ah “Golden Records E-Card” piakdawna le a nei ngawl hi. Chief Guest V. Hangkhanlian in a thugenna a chun, Pradhan Mantri Jan Arogya Yojana- Ayushman Bharat kiti migenthei te ding ah special health scheme a hidan gen in, Central Government in damlona chung ah migenthei te a thawn ah hospital ah etkawl ding ti ah guanggalna a nei dungzui ah family khat in a sum (cash) hilo ah ki etlkawlna kum 1 sung ah Rs 5 lakhs tiang govt panpina muthei ding, Manipur ah family 2.77 lakh te'n phatchuampi ding, Pradhan Mantri Jan Aarogya Yojana phatchuampi thei ding te, Socio-Economic Caste Census data ah min umte’n apply thei ding uh ti'n a gen hi.
Kalaisai Sports Meet 2018 nei
CCpur, Sept. 24 *(Nisin Thuhiltu)* : Kum 1992 ah phudaw ah um Zou Sangnaupang Pawlpi (ZSP) Delhi leh NCR Branch in kumdang ah a nei sek gual un, tukum in le Vasant Vihar mun in, Kalaisai Sports Meet 2018 a nei hi. “Khapet Zen in Pang Vai” ti thupi nei September 21 leh 22, 2018 ah Kalaisai Sports Meet 2018 nei uh ti a hi. Kalaisai Sports Meet 2018 ahileh Khakhai Zou, President, ZSP New Delhi & NCR in flag kaipalna tawh a hawng a, Paulian Zou, President, ZYO, New Delhi & NCR in sports kickoff a bawl hi. Sprots hun in- Munirka area ah um te Lamdiil, Outer Munirka, Galngam, Gurugaon area ah um te Nantal leh North & Noida area ah um te Kapkhovung ti ah kikhen in, football, volleyball, basketball, handball, 2-legged race, relay race, Tug-O-War banah individual item chuamchuam in kitaisiakna leh gualnawp bawlna a nei ui.
School chuamchuam in Annual Sports Meet nei
CCpur, Sept. 24 *(Nisin Thuhiltu)* : Tukum 2018 Academic session bei ding kuan a hitak tawh kitawn ah district sung ah mission, private leh government school chuamchuam in Annual sports meet nei a nei sausau ui. Zia chu tawh kitawn in, tuni September 24, 2018 in school bangzat a hem te'n annual sports meet 2018 hawndawna nei in, sports a pan ui. Tuni a Annual sport meet nei chool-te ahiuleh - New Lamka Upper Primary School, VK Tawna High, St. Peter’s School leh Ebenezer a hiu. St Peter’s School ah L Nenglianlal Ngaihte, Principal, St Peter’s School in school mun ah September 24 apat September 28, 2018 sung um ding a 14-veina Annual Games and Sports cum Literary Meet a hawng a, Ebenezer Academy ah Play well, play health and conquer ti thupi nei ah school huangsung ah September 24 apat September 27, 2018 sung ah Annual Sports Week 2018 a nei ding uh H Liankhanlal, Principal Ebenezer Academy in Annual Sport Week 2018 in a hawng hi. New Lamka Upper Primary School in September 24 apat September 26, 2018 sung amau school mun ah annual sport meet a nei ding uh, bialtu MDC CT Lian Guite in Chief guest hina tawh uap in a hawng hi.
Bazaar sung sukthianna nei
CCpur, Sept. 24 *(Nisin Thuhiltu)* : Gangpimual ah um Subsidiary Training Center STC Border Security Force BSF CCpur in damtheina leh thianthona tawh kisai ah Swachhta Hi Seva Campaign Cleanliness drive bawl ah District Hospital sukthianna a nei nung un, September 23, 2018 zingkal in Nute bazaar ban ah a kiim leh kiang sukthianna a nei ui. Zia hun chu, Solomon Minz IPS, IC, STC BSF CCpur in amapui a, Rank officer leh personnel kigawm sepai 250 in Tedim Road Salem Veng apat lamlian zuina nei in, damtheina leh thianthona pawimaw dan a tangko ua, Nute Bazar a tun un, group chuamchuam ah kikhen in Nute Bazar, Nulla banah bazar kiim leh kiang suthiang in, niin a chawnkhawm teu chu STC BSF ni'n puakna gari mang in a thak dawk ui.
Khuga Dam canal ah tui a luan hawilo ziak ah lo-bawlmi te'n haksatna tuak
CCpur, Sept. 24 *(Nisin Thuhiltu)* : Tuilo bawl mi tamtak te ding ah tuilakna munpi Khuga Dam left canal ah tui kitingtak luansak ahilo ziak in lo-bawlmi tamtak in haksatna a tuak ui. Lo-bawlmi a diak ah tui-lo bawl te ding ah tuhun tui pawimaw hun laitak a hina chung ah a diak ah Khuga Dam tui a kinga tuilo bawl te ding ah lemchanlona nasatak tung in a kigen hi. Ziana chung a chun, Khuga Dam enkawltu department in tui thadawk leh thadawklo ding chungchang ah semtu ding neilo a hi em ti dawtna bawl tamtak a um ua, tui kituptak ah piakdaw ahiloleh tui-lo ah bu hingla ding leh a bu-piang tamlo ding in le a kigen hi. Khuga dam kim leh kiang ah khenkhat te'n tui mu maleu canal ah tui kining ting tak a luandaw lo ziak ah Mata leh Lingsiphai area ah tui-lo tamtak in dawi gual ah tui mulo uh ti a hi. Ziana chung a chu a kisaipi thuneitu te'n panlakna a nei ding uh a nawpthu'u lo-bawlmi te'n a gen ui.
CYA Road kisiamdan lungtun umzo lo ah kigen
CCpur, Sept. 24 *(Nisin Thuhiltu)* : Churchandpur khawpi sung ah National Highway pani - Tedim Road leh Tipaimukh road tawh kikawm tuana lamliam mun chuamchuam ah siamthak in a um zing a, Tedim road leh Tipaimukh road kawmtuana ding ah lampi pawimaw mama ah kigen, CYA Road ah liamlian siamthakna nasep a chiatha zing hi. Ziana chung a chun, lampi kisiamthak dan chung ah mitamtak in a lung-awilo thu'u a gen ua, lamliam kisiamna kawl suang nel sun masak ah um, zia chung a chu suanghum 30 mm leh leisan kisung, zia chu zawthian a hitak leh black topping bawl ding ti a hina chung ah ziagual lamliam kisiamdan chu tamtak in sawt panglo ding ti'n a gen ua, mun chuamchuam ah lampi black topping kibawl gual ah, bawl hi thei leh ti a nawpthu'u a gen ui. Chuleh, suanghum leh Water Bound Macadam WBM hawitak ah bawl masak ding, zia nung a chu black topping bawl hileh ti ah dawidan gen pawl tamtak le a um ui.
CM N. Biren leh A.P. Pandey lim siamkawm hal
Imphal, Sept. 24 *(Nisin Thuhiltu)* : Manipur University campus ah 20th September 2018 zan ah security personnel te'n students leh faculty members tamtak amatna chung un, tuni'n Indian Youth Congress (IYC) leh Manipur Pradesh Youth Congress Committee (MPYCC) Imphal Centre members leh volunteers te'n Congress Bhavan gate, BT Road ah Manipur Chief Minister N. Biren Singh leh Professor A.P. Pandey lim kisiamkawm hawlna a nei ui. National Secretary IYC Imphal Centre Sarifa Rahman in a genna a chun, BJP government vaihawmna dawi umlo a hidan gen in, Manipur Chief Minister chu a mawpuakna zo lo in a gen a, CM in law & order hawilo paulak ah mobile internet shut down a bawl chu nasatak in demna a bawl hi. Manipur Chief Minister in mipi te nasatak ah a chawbuai banah student te'n internet ah daily information a munau chawbuai piak in a gen a, hiatsakna bangma umlo ah zan thim nung ah students leh teachers te attack kibawl ah kiman chu banggual democratic system a hi em ti'n dawtna a siam hi. Secretary MPCC & MPYCC M. Sovachandra in a genna a chun, IYC leh MPYCC MU in zan sawtnung ah sepai thahatna students leh faculty members kiman chu nasatak ah demna bawl a hidan gen in, thip bek ah state government panlakna chu buaina sukvenna ding hizawlo in a gen hi. Bang tikleh MU apat security forces te lakdawna ding ah panlakna a um diam ti dawtna siam in, Professor A.P. Pandey’s “Lilliput” Professor K. Yugindro paithak ding pawimaw a hidan a gen hi. Chuleh, mat ah um students leh faculty member te dakkal 48 sung ah thasuak ahilo ua leh kiphinna khautak ah chiapi ding un vauna a bawl hi.
‘Nute Kailhang’ hawnna ding ah kisingsakna nei
Kangpokpi, Sept. 24 *(Nisin Thuhiltu)* : Kangpokpi DHQ ah ‘Ima Keithel’ ahiloleh ‘Nute Kailhang’ kiti building sawng 2 ah kisa chu September 26, 2018 ah Chief Minister in hawng ding ti ah kisingsakna chiatha zing in a kigen hi. Nute Kailhang’ ahileh Kangpokpi Town , downtown I.T. Road commercial area ah kisa a hi. Chief Minister, Nongthongbam Biren Singh in Senapati DHQs ah April 16 ni ah cabinet meeting hun ah thuthak lakhawm mite kiang ah a genna' Ukhrul, Senapati leh Kangpokpi ah Ima Market te June thasung ah hawn ding ah a gen himaleh tuni tiang ah hawn hinailo a hia, September 26, 2018 ah Chief Minister in hawng ding ti le confirm hinai chetlo maleh Chief Minister in September 26 ah a hawn ding ah panlakna chiatha zing ti a hi.
MU students leh faculty member te tualthat ahiu em: Macha Leima
Imphal. Sept. 24 *(Nisin Thuhiltu)* : Manipur Chanura Leishem Marup (Macha Leima) in tuni ah thusua a bawlna a chun, Manipur University campus ah 20th September 2018 zan ah sepai thahatna students leh faculty members tamtak mat ah a um chu nasatak ah demna bawl in, Chief Minister N. Biren Singh in tualthat te sun leh zan hun hitaleh matdaw hiding ah a la gen a hidan taklang in, Manipur University ah students leh faculty member te tualthat ahiu em ti'n dawtna a siam a, hostel ah um student tualthana ding ah exam bawl ahiu em ti'n le dawtna a siam hi. Chun, avaima theilam ah mat ah um te thasuak ding phutna nei hi.
Bakery products manufacture date advanced ah ki print
Imphal, Sept. 24 *(Nisin Thuhiltu)* : ACOAM-LUP volunteers te'n Bakery items chuamchuam etzuina a nei zing tawh kitawn in DAS Bakery Bread, opposite guest house, Bapupara, in products manufacture date advanced ah 25 September ti ah ki print a mudawk ui. ACOAM-LUP Secy, Shanta Mangang in a genna a chun, 24 September ah DAS Bakery Bread products mudaw ah um te products manufacture date 25 September ti ah ki print in a gen a, bakery items te ahileh 23 September ah packing kibawl hita ti'n a gen hi. Zia gual thil a um zing thei ziak chu a kisaipi legal authority in panlakna kituptak a neilo ziak uh ti'n ngawna a siam a, diklo tak ah nasep thil bawlna matdaw ah a um tawh kitawn bakery items te banned ah um in a gen hi. Chuleh, ACOAM-LUP in Food Safety Officer, Imphal west kiang ah Fassai licence cancel piak ding ah dawtna lekha pelut kawm ah DAS Bakery nasep thilbawlna diklo um te khualna nei ding leh action la ding ah phutna nei un a gen hi.


c: text/html

text:
THANGSUAH ZOGAM GOVERNMENT ~By: K.Thansang @Sang Quptong
THUMASA:
Kum 2150 AD, April 7 ahi a, ka Birth Day ahih ziak in ZOGAM INTELLIGENT AGENCY (ZIA) a ka seppih te’n, Birth Day wish khawng hon bawl zungzung laitak un ka Phone hong ging a, ka et leh Hill Town a om, TRIBAL MUSEUM neitu(enkoltu) apan ana hi a, ka pick-up toh ki tonton in, Museum sung a Talpak te’n buaina vabawl uh ahih dan hon zasak hi. Ken leng kanuai a sem naupang te 3 (thum) toh amun kadelh pah ua, buaina bawl Talpak-te mi 5(nga) kava mankhia ua, Zogam Police Station,Lamka District ah kava koih ngal uhi. Hiai hun ahih leh kei sana but en a ka chiamteh dan in 10:30 am ZST ( Zogam Standard Time) ahi hi. A lehlam tak in, Gensau deuh lai le, Zogam Intelligent Agency kichi kuim 2059 AD a, I makai masa te un, Bungmual Khua a ana phuhkhiat uh ahi a, aki phuhkhiat nung kum 100 bang ching nuam di hita hi.
PU-PA TE HUN SUTKIK NA:
Zogam PS a sem, Suparentendent of Police (SP) ahih leh ka lawmhoih mahmah, College kana kaikhoppih Khual Changsan kichi ahi a, aman UPSC nuai ah kum 2135 AD in IPS ngah a, India gam mun tuamtuam a kum 13 sung a sep(Service) nung in, 2149 AD February ni 20, Zomi Nam NI chet in I gam ua, Zogam Police Station ah hong sem pan a, kum 1(khat) hoihtak a sepna hita hi. A nasep hoihte ziak in Independence Day, Republic Day chihte ah Award bangzah hiam ana sang ngeita hi. Zomite a dia mi poimoh tak ahih man in, Zogam Independence Day leh Zogam Police Raising Day hun te in leng a khut mahmah ah Appreciation Certificate leh Bravery Award piak in ana om ngeita hi.
Zogam Police Station a Inspector a sem, James Minlian ahih leh Psychology Master ahi. Himahleh Zogam Civil Service(ZCS) Exam na ah Zogam Police Service ( ZPS ) mu a Zogam Police Station ah kum 2 sung semta hi. Amah toh kaki theih masak na uh ahih leh University of Zogam College of Intelligent ( UoZCI ), Hiangtam Lamka a kakai lai apan ahi, kou junior te ahi a, himahleh ka lunglut na uh chituam diak a om ziak a kithuah thei mahmah kahi uhi.Huai nung a, Zogam Institute for Integrated and Intelligent System ( ZIIIS ), Vengnuam a kaki suan apan in kaki mukha nawnkei uhi. Kei kahih leh Geography Master kahi a, himahleh tua ka sepna Zogam Intelligent Agency a ka sep ma in, NEHU University, Shillong nuai ah Psychology lam tamlou kava zilkha zek hi.Martial Arts leng Master Singkhan, Pearsonmun kiang ah kum 2 kana zilkha hi. Tulel in ahih leh ZIA ah Head of Intelligence (HOI) leh Director dinmun kalen kop hi.
Nidang a ‘ Lamka Police station ‘ ana ki chi pen tua ‘ Zogam Police Station ‘ chi a kikheng ahih dan Magazine kumlui mahmah ‘ The Lamka Chronicle’ apan katheih ahi. Police Station gei a lampi toupai, Tipaimukh Road kichi leng, Lampi bawl(pioneer) te’n Tuivai muk sun dia a bawl uh, ‘TUivai muk’ a chih dek ua leh ‘ Tipaimukh’ chi kha ua, tuni dong huai min puden ahi hi. Lampi dang khat, Tedim Road tulle in lian in maam hinhen mah leh kum 100 paisa khawng a lampi kuakna ngen a dim, akhen chiang a ana thuap thohzel uh ahih dan zanlam in Tongdam Magazine ah kasimkha hi. Gintaak haksa bangsim mah leh nidang a I Zogam uh Puahlouh leh zuunlouh a tulpan ana kai gawp ahih dan Magazine kumlui taktak, ka Pu’n ana kep khak te apan theihtheih in om hi.
Genlai vanglak in, Guite Road khAwng bang leng kum 100 paisa a naak siat mahmah ahih dan khawng website I neihte uh ’ Zogam.com, ZogamOnline.com leh Phualvatimes ‘ chih te ah alim toh muhtheih in om hi. A khen chiang a Gari taingam omlou a, a khawl depdup hun uh tam mahmah hihtuak hi( Source : Guite Road Transport Co-operative Society ). Tu hun in Zoudawn lam, anai tawp in Mualnuam KHua tan khawng dakkal 2 sung khawng in aki tung zatzat mai a, himahleh I pi leh pute uh hunlai in lampi siat ziak in Dakkal 9 khawng bang lampi hoihlou tawn in ana ki sing neunneuh sek uh hihtuak hi. Upa lam deuhte gendan in, amau hunlai a Nekgukna (corruption) mahmah ana maingal lua hihtuak hi. Amau hunlai in, Talpaak te zuhuan sa, puang khilkhel khawng ana dawn ua, tawlkhat sung Nupi pawl ten chiangpum toh ana doudal uh ahih dan ka pi’n hon hilh ngei hi. Tulai a eilak a om, Zogam Zu Company ( ZZC ) ten Kaihlam leh Mualnuam Allu( p0tato) apan Zogam Vodka a bawl te uh deihsak huai hina maizen uh e, damtheih na a di’n lah ahoih si a. Tulai in I Zogam uah Laizial tep leh TUibuk muam chih khawng a om nawn kei a, I pi leh pute uh hunlai in bel Gawbul Dum mahmah ana teep riahriah lel ua, Tuibuk khawng bang leng singpi zat in ana zang uhi.
I Pu leh pa te uh hunlai in, tua Government School luun mahmah te ‘ Bawng Buuk’ bangmai in ana om a, Phamsa it leh ngaih te zuang hongthou uh henlan, I Zogam uh hon muhpih lai le uh Paradise toh kibang sahial ding uhi ( amau hunlai toh teh in ). Tua Lamka leh Mata kekal a Sazuakna mun om dendon te nidang in, Lamka khopi sung lampigei ut na munmun banah, New Bazar leh Damkam Bazar lak a ui leh aak toh kituh a omna mun apan ki Suankhia ngen ahi hi. Tulai in Cement Zuakna Khopi sung ah omkei mah leh kum 100 paisa a khopi sung ut na munmun chih phetlouh, puan zuakna gei khawng ah om hi. Mipil I tamta ua, Sum tellou a Gam leh Nam it, Zogam Mosi leh Zogam Gandhi I tam taak ziak un khopi sung hindan nuamtuam mahmah ta hi. Thangzam Road tou a Puan zuakna kivual suaktou deudou te khawng pi leh pu te’n hong muhpih sam le uh chihhuai himai maizen e,…! Hiai khawng I genkkhak chiang in zaw, Makai masate ngaihna lenpuan bang thaksak zel hi. Lamka Damdawi inn lah nidang bang nawn talou in, kum 100 paisa a SPF solkal in Manipur a vai ahawm lai ua, Health Minister ana hi ngei, Phungzathang Tonsing panlakna ziak in Hill Tribal Medical College om banah, electric leng 24 hours pai den hi.
ZOUDAWN LAM VEHNA:
Kum 2152 AD, December ni 2 ahi a, Zinglam Dak 6:30 am ZST agin toh kiton chet in ka Phone hong ging a, ka et leh, “ You have a voice message “ chih ana om hi. Kintak a ka ngaih(listen) ngal leh, Thanlon bial a MLA, Pu. Zokhankhual @ Tiger of Zomi in, “ Sang, tuni Nitaklam dak 3:00 pm, ZST in, Lennuam Airport, Khawminthang ah na seppih te bangzah hiam toh hongpai un aw, ka Bial Christmas Ma a vehsuak teitei kasawm ziak in, nang leh na seppih te’n non zuih uh ngai di ahi. Gari number “ ZG 02 Z-1213 “ kichi, na Office ua noute hong pi dia honsawl di kahi a, na Office uh, Tunkhopum Road Gouchinkhup Veng ah kim thrap in ana om un aw “ hon chi hi.
Ka seppih-te, Zi nei nailou teng kaban e-mail ngal a, tuni gam kuankhiat nang om ahihdan leh kisa sa a hong kuan ding in ka hilh ngal hi. OFFICE ka tunkim tak un, seppih zi leh ta neisa teng innmun a ana om a, Synod Hall, IB Road a nitak Programme zang dek om ahih dan leh Talpak ten buaina bawlsawm ahih dan uh thuguk kazak te ka hilh vek a, pilvang leh navaak tak a om gige ding in ka thukhak hi. Kou tunkik hun di kitheilou ahih manin,Vice Director Tuangpu Guite kiang ah Incharge ka pekhia hi.
Nitaklam 2:30 hong gin tak in, ka phone ah message hong lut a, ka et leh “ Sir, Office mai ah konngak, na man dekta uh hia?” chih teng hong kikhak a, ken leng MLA pu Driver pa ahih dan kathei ngal mai hi. College Road tawn in ka taisuk vengveng ua, Lengtonghoih Restaurant ah singpi ka dawnsuk malam uhi. Hun in hon ngaklou ahih man in, kindeuh in Lennuam airport lam ka naihsuk vengveng uhi. Amun katun tak un MLA pu toh kimu in thil omdan bangkim leh a plan teng hon hilh ngal hi. A omdan tak bel, MUVANLAI Helicopter a pai a, Mualnuam khua a nitaklam ann nek di chih ahih banah, nitak hun a Zomi Youth Association, Mualnuam Unit te makaihna a PUBLIC Meeting neih di chih ahi hi. Dak 3:00 pm hong ging tak in, LENNUAM Airport apan MUVANLAI Helicopter 4 zang in kong kizui khe ngitngit ua, Helicopter khat pen ah ahih leh US apan, Doctor leh Nurse te adim in tuang uhi.
Minute 10 vel di khawng ka leng nung un, Mualnuam Playground hon bohpih ua, mipi a siing a sim in honna vaidawn uhi. School naupang neu chikchik ten Welcome Song hon sa uh bang zaw, school kailai khawng phawkthak vungvung in om hi. Kou ZIA lamte ahih leh MLA pu om nana a ka om uh poimoh ahih man in, ZYA makai te’n Guest House ah hon paipih uhi. Ka tun na uh Guest House min ahih leh “ TAWLDAM HIUHIAU ZIN INN “ a kichi a,anuai ah “ ZOGAM GOVERNMENT “ chih leng kigelh suk lai hi. A Guest House min toh kituak in a nuam hiuhiau khop mai, tui dawn dia om te lah, vot ngeingei in, ‘ZOGAM SIKTUI’ chih minvoh uhi.
Nitak Public Meeting dak 11:00 pm vel a zou in, Guest House lam kazuan uhi. Electric a hoih vaakluat ziak in, sun vak mah bang hial hi. Ka lupma un, MLA pu’n Zingchiang khaw mipite ki ensaknuam a om leh I Doctor leh Nurse ken te un a en di ua, nitaklam ann Songtal a ne di’n I leng phei nawn di uh hon chi a ka ihmu ta uhi. Zingkal in Aak hong khuang vengvung ua, thoh hun ana hi maimah zel hi. Tawldam hiuhiau sung a lupna te nopdan kam a genkhiat zoh di ahi kei, midang in leng va zang kha le uh chih ka deihsak mahmah hi.
Huchi bang a, Khaw khat khit a khat ka veh touh ua leh ni 10 zoh in Thanlon khopi ka tung khongkhong uhi. BUkpi leh Zoutung chih te khawng ka veh masak ziak ua Thanlon tung pah theilou kahi uhi. Ka pu’n unau melhaih buai(1997) lai khawng a Thanlon kidouna phual ahih dan hon hilh lam ka phawk khe zungzung hi. Inn a tam mahmah mai a, khua kaphak nasa te uh Mualnuam ah inn 4000 vel om a, himahleh Thanlon ah bel inn 5000 lak vel om din ka um hi. A khua omdan a nuam mahmah mai, Suahlam doh mualpang a om ahi a, tangtak a I daak touh leh tumlam doh a om, Mualnuam khua paak phengphung kigal muh thei hi.
Khua a banban a vehtou in, ka mission uh chu ni 15 sung in kaz0u uhi. December ni 2 a kapat uh ni 17 in, bangmah buaina omlou in LENNUAM AIRPORT ka tungkik thei uhi. Lennuam Airport ka tung un ka lak ua taltaak mahmah khat in thuumna hon nei a, kou hon pi dia honna ngak CAR tuamtuam 5 zang in ka paitou ngal uhi. SAULIIM RESTAURANT a ann netou malam in, a sak zek a om Creative Photoshop ah ka Tour neih sung ua lim kila te sawpsak din kakoih tou kawm uhi. Ka gim sim mahmah mai a, zi nei hileng zAw ki malis sak dia hoih lua hiven….!!
Nitak in, ZGTV( Zogam Telivision) ten Thanlon MLA leh a kaih zatamte hong tungkik ta uh ahih dan ZoSuan Zomi teng theih din hong puangkhia uhi. Ka pa’n dot nop ahau khop mai, Zoudawn a piang a zoudawn mah a khanglian ahih ziak leng ahi dia, gam omdan khawng hon dong sipsip hi. Sing leh loute amau hunlai toh teh in a tul mahmah mai, himahleh Lampi kiang ah Dol Sing leh Taak sing te a vangkim in ki Suan a, Lampi nuamsak tuan mahmah ding ahih dan kagen hi. Kou bel lenna zang a pai kahih man un, lampi nopna zar kazou kha kei uh. Lou neihna lam ah Shifting cultivation muh di a om nawnkei, Apple farm khawng a dim in om a, agah leng lianthei mahmah hi. Lamka khopi a Apple kizuak te khawng gamdang apan I sak leh Zogam Apple mah ahih dan ka thei khia hi. Pisciculture kichi bang leng Zomi-te kivakna khat suak hi. Zogam Product himhim gamdang in ngaina ahih man un, Behiang International Trade Center tungtawn in gamdang ah ki thonkhe zungzung hi.
“
KHUPCHING LEH NGAMBAWM MEMORIAL PARK “ VEHNA:
Nitaklam khat, anne zou phet ni neem zul, Pathian in Adam leh Evi a na veh sek hun di vel in, Ngulthawng Bazar khang a om, “ KHUPCHING LEH NGAMBAWM MEMORIAL PARK “ ah walking kawm in kava hoh hi. Nungak leh tangval banah naupang hunnuam zang mi tampi ana om uhi. Awl a pai a, khawmui zul a tung kahih man in leh Phalbi lai ahih man in khua bang hisim threithruai pah hi. Awl a Gate a lut in singkung nuai a bench awng khat om ahih man in huailam kazuan phei hi. Tutna a tukawm a naupang te kimawl khawng ka na enen hi. ELECTRIC lah hoih mahmah mai, a park sung teng a taan vaak phehphuah mai hi.
Huchia naupangte kimawl en a, ka neulai hun khawng ka ngaihtuah dundun laitak in, ka paam lam ah Numei kikou aw ka za a, ka etphei leh Zomi Nungak duangching mahmah khat, mai kituamsa a om pasal 4 in mat a sawm laitak uh ka mu hi. Ken leng kindeuh a delhphei in, pasal khat a awm ah ka tuan thal phei ngal a, khat a khabe a suphei kawm in adang khat a awm ah ka mantang ngal hi. A mel uh et in Zomi ahi kei uh chih a chiang mahmah mai, ka totthal pa hong thou a, hong thoh toh ki tonton in ka matpa chihlouh siah toh Park pawlam ah a taipawt uhi. Ka matpa ID ka check leh Meitei Underground,tunai a kiphut khethak Meitei Tigers Force ( MTF) kichi te ahihdan kathei a, a khatveina ahih man in leh Zogam Government toh SoO suai kai ahih man un, huchi bang a gamtang nawnlou din ka thuhilh a ka paisak hi.
Ka kiang ah, Zomi Nungak a ding a,leilak a om a puan za silh ka tawm a kapiak kawm in, “ Bangmah na chi kei na maw?” ka chih leh keiziak a bangmah chi manlou ahih dan hon gen a, ki Suanglah kawm tak in kipahthu hon gen hi. Ka en tuantuan zozen a, amel ahoih khop mai, vansawltak abang hial hi. A duang lah ching mahmah mai, hichi zaw deuh leh chihna di himhim a om kei. Pathian in a hiainu a bawlna din midang te a bawl sang a hun sawt zaw a la ngeinei di va chih di lah uang lawdeuh bang hi. Vai Mistry siam taktak ten, ngentel leh siamnel tak a abawl uh abang hial a, a thil neih teng lah pucca ahi mai hi. Amin Luni Valte ahih dan hon hilh a, tulle a Lengtonghoih Beauty Parlour a Manager ahihdan hon hilh hi. Kenleng kamin, K.Thansang, Khuptong Street House No. 54 a om kahihdan kagen a, ka sepna leh hihna banah, a poimoh hun a ki thuzak zel di chi kawm in ka email- This email address is being protected from spambots. You need JavaScript enabled to view it. leh phone number ka pia a,a inn tan uh vakha in kaki khen uhi.
Luni melhoihna in hon zou mahmah mai a, kapai kawm in a omdan khawng ka ngaihtuah den hi. Love at first sight chih ana om taktak ahi dia aw ka chi vungvung sam hi. Maimit siing diaudiau a,zalkhun tung a ka om laitak in ka phone hong ging a, ka et leh number vuak ana hi a, kenleng Luni hidia ka gintak ziak in ka pick-up pah poppop hi. Ka gintak mah bang in, Luni ana hi petmah a, kipahthu hon gen tuantuan in, a pa’n hon houpih nuam ahih dan a gen hi. A pa toh kaki hou ua, a pa’n a tanu hunkhia kahih man in kipah etsakna in ann ne din honchial a, ken leng ka ‘aw’ pah hi. A ni zing a ann ne dia vakuan in, thu tuamtuam ka genkhawm ua, Luni pa Zogam court a Judge lui ahih dan kathei khia hi. Suun hun a Office kaingai ahih man in, hakal a sa neng lian pipi dawtkhe kawm in ka pai kiksan pah hi.
KAPKHOVUNG SPORTS STADIUM AH:
Office a,ka room sung ah ka tu a, kanui heuhau gige hi. Local News ; Manipur express leh Lamka Post ka dohkan tung ah ana om a, Sports Column ka et leh K.NGUL-CHIN-LIAN MEMORIAL Football Tournament a Final, Zomi Football Club leh Maniwood( Meitei Film Star-te) kipeek duh ahih dan kathei a, ken leng Office kai tawp a hiai match lapman teitei ka sawm hi. Ka ngaihtuah na ah Luni hong lut ngal a, phone a houpih in nitaklam Dak 3:00 a football kimawl va en khawm din ka zawn a, aman leng a sepna uh tuni khawl ahih man un, manthei di ahih dan hon hilh ngal hi. Hiai football Final match ahih leh KAPKHOVUNG SPORTS STADIUM a om di ahi a, hiai Stadium ahih leh Sports Authority of Zogam (SAZ), Zogam Government et kolna na nuai a, Hiangtam Lamka a om ahi. Nidanglai a Lamka Public Ground a chih sek pen uh ahi hi.
Sawm kholh na bang in, Football kimawl kava en ua, anuam khop mai, nidang a 3rd WORLD ZOMI CONVENTION(*3WZC) hiaimun mah a azat lai khwng uh limlak I et leh leivui a pumdim hi a, tua bel Carpet Grass in pumdim ta hi. Zogam zaw pallun taktak ahi ta, Zogam paakzu te dawn ding in khuaimu ten hon zuan souhsouh tamai ua, Hill Tribal Medical College leh Zogam Zu Company khawng pansan in Zogam zu tawp kiaikiai uhi. Ka football match et uh a nuam khop mai,himahleh huai sang a etnop huai zaw khat kakiang ah a tu a hiven. ZOMI FC te’n a thazoh mahmah mai uh, Half time tan in 3-1 in ZFC te’n ma kai ua, afull time in maniwood te 6-1 tak pawsak keihkuih maimah uhi. Stadium sung a Zomi aneu alian kikou ging in World Cup khawng bang ahi tuan a hon chisak hial hi. Ka neulai a, ZFC te Manipur State League a ava tel ua pan a, a fans uh ana hitou gige kahi hi.
Thil dangdang ngaihtuah mah leng,ka thil ngaihtuah te a CHORUS maimai ahi a, kakiang a tu Luni pen bel a VERSE ahi hi. Ka itna a lian deuhdeuh mai a, gensuk mai di ka dia aw ka chi zel hi. Gen ngamlou in Inn katung kik ua, hunlem dang om chiang a dia siit mah kabang zozen hi. Korea pau zang a, ‘Saranghae’ chia nuihchiam a lelsuk nadan lah omlou ahih man in, Pathianni sun kikhop tawp a “ KHUPCHING LEH NGAMBAWM MEMORIAL PARK “ a kimu din kaki thukim uhi. A inn uah kava kha a, kei leng ka gilkiallua ahih man in kindeuh in innlam zuanin kaki khoh pah vengveng hi. Kaki hahsiang a, ann kanek zoh in facebook online zual in ka lumkawm hi. Ihmut kasawm zohpeuh leh slide show bang hial in ka mitkha ah Luni hong kilang dundun mai hi. Atawp in, ka muh nawn hunhun in itna thu kagen ding chi in kaki khim ihmu thei khongkhong hi.
HUN TOMCHIK sung NOPSAKNA LEH 0PERATION NGAL-KHAAT:
Ka phone ah message hong lut a, HOULIM HOTEL,APOLLO Veng a Zomi Council Administrative Office gei a om apan ana hi a, Meltheihlouh te’n Demand Letter vapia ua, ni nih sung a,a sum demand uh 2 crores a piak kei ualeh thilhoihlou tungthei di ahih dan hon zaksakna uh ahi hi. Office a ka omkim laitak uh ahih man in, ka seppih teng ka samkhawm a thil omdan hilh in, Information kaihkhop theih nana a kaikhawm di leh pilvang tak a om din kahilh ngal hi. Huai banah, tua kipan ni 2 sung hunnuam zang a, maban a nasep di guansa a kakoih, HOULIM HOTEL khoih a aom ngeingei leh OPERATION NGAL-KHAAT neih ngal sawm kahih dan leng ka zasak sawnsawn hi.
Kei leng, bangchi hiam khat a thil omdan hong dikkei leh sih leh hin kal a ding a Operation makaih sawm kahih man in, Luni kiang ah itna thu genlou theilou kahih dan kathei thakthak a, zingchiang Pathianni di ahih zawkmah ziak in fuh kasa sawnsawn hi. Pathianni kikhop tawp in, kaki hahsiang a, “ KHUPCHING LEH NGAMBAWM MEMORIAL PARK “ lam kazuan pah hi. Ka tun in Luni melmuh din a om naikei, minute 5 hiam ka ngak nung in hong tung khongkhong a,keilam manoh in ki Suanlah meltak in hongpai a, aduang hong sawiphei ngiahngaih ahih man in,kamit mundang ah aki heikhe thei mahmah kei. Ka hoih etluat ziak in, Slow Motion a hongpai bang in kamu hial hi. Kakiang hong tun in, ‘ Usang, sawt nonna ngak ta hia, kong zekai kha a ngaihdam aw?’ h0n chi hi. Kenleng, ‘ sawt konna ngak naikei, keile tua tungphet chihtheih ahi, nong paithei a kaki pak’ ka chi hi.
Singdang kuamah englou in houlung kong kikum khawm ua, a sam kaikhe ngihngiah te huih in a mut selsel te bang in houlim sutui diak abang hi. Bangteng hileh maban a lah na gol leh huphulh huai mahmah khat kinei ahih man in chi in, lungsim tawng pan itna simthu gen d’in kong kithawi pan a, ka gawl bang kakhuah phalhphalh masa a, ka tutdan bang ka bawllem masa zozen hi. Sih leh sih chi in, Luni kiah,” ka theih nuam tengteng hon dong leng a poi law diam” ? ka chih leh “ non dotnuam nak leh non dot zahzah kon dawng di, poiloulua ahi, keilel tak kiang a dotnop non neih kaki paklua ” hon chi pah hi.
A mittang vom kilkel hoihtak a en in, “ Tulaitak In tangval nanei hia Lun ”? ka chih leh hong ki ngaihtuah dedu a, “ Hi, tunaichin apan in tangval hoih mahmah khat,ngaih mahmah nei kahi…….” Hon chi bang zaw, High Tension electric current khoihkha mah kabang hial hi. Dang awksim kawm in, a mi thei dia le phulou himah leng, a tangval ngaih kua a chih ka dot leh ki lamet phaklouh nung pi in, LUNI in, “ Ka tangval ngaih mahmah maw Usang…………………..nang nahi..” chiin ka bil buuk ah, a awneem tak in hon chi siausiau hi. Hiaithu ka zak phet in ka kipak petmah mai a, om didan le kathei kei, “ kenle hon ngai petmah kahi aw LUN…” ka chih kawm in, ka kawiphei chot mai a, aman leng kiptak in honna kawi thuk sam hi. Kidaam lou hial in amuk ah ka tawp chenchen a, deihthoh tak in aman le honna tawp thuksam hi. Hiaini pen kei a di’n first love leh first kiss ni hong suak ta hi.
Tuni zet chu, Luni toh khen lou ding a tongchiam bawl in, Khovel a mipilpen Kumpi Solomon in a theih zohlouh ITNA kha ka tangkha hoih mahmah mai hi. Dakkal kimkhat hiam hun kazang lai ua, Luni in nitaklam ann huandi ahihdan honhilh ziak in, Checkpu Road a om, Zuansialching Restaurant ah singpi leh sang sa vitvit in sunglam a te ka khem lungdam ua, huai a sawt omlou in LUni, a innlam uah kava kha suak ngal hi. Hiai hun chet in zaw, Maban a Operation Lauhuai mahmah maituah dia gelsa a om ka mangilh zou top hi. LUni te innkong ka tun un, gari apan a pawt khia a, a window ah hong daak kik in, ‘’ neklim ni aw Usang, kon ngailua…….” Chi in kelkong(gate) lam hon zotsan ta hi.
A gate ua a lut tumtan ka en a, alut zoh a taikhe ngal dia kaki sak leh ka phone call hongpai a, Apollo Veng a HOULIM HOTEL Manager apan ahi a, Meltheihlouh hiamhei tawi Pasal 7 te’n hotel va opkhum ua, a sum demand uh kintak a apiak kei ualeh Hotel sung a om, Customer te dam a kuamah pawtsaklou di ahihdan uh hon hilh hi. Nop kasak sung a tom khopmai, kindeuh a ka seppih teng kiang a e-mail thonkhia in, Office a annek zoh kimchiat di’n theihsakna ka bawl hi.
Anne zou, Office lam ah kindeuh in katai a, Luni kiang ah ama theihdia hoih kasak tamlou kagen lel a, honna thumpih di ahihdan hon gen hi. Ka lawmte hong tungkim tak un, Confidential Room ah ka lut ua, huai ah thil paididan leh Panmun di hawm in thu poimoh tuamtuam, Map tungtawn in kaki hilh ua, pilvang tak a gamtang chiat ding a kahilh zoh in, “ OPERATION NGAL-KHAAT “ chih minvoh a om na ziak ka pulak a, ka seppih ten leng hoih asa chiat uhi. Ngal-khaat kichi ngal chikhat ahi a,ngal tal ahi. Ngal dang tetoh takhawm lou in amah kia in tuam tat a, a hapak bang sau mahmah in lauh neitawm mahmah hi. Tuamah bang in, hiai HOULIM HOTEL luhkhiat na di ah a lom a kizui lou in, khatkhat a ka panmun uh leh hihdi chiat uh lauh neilou hial a semsuah di’n kaki sa ua, thuum khawmna nei in a taisia omlou dia kichiam in tha thak tettet ngen in ka om chiat uhi.
Ka vek ua mi 6 kahi ua, Special Agent Sanglun Tawmbing ahih leh Nehrumarg petsukna bul, Tedim Road a pang din kakoih a, huai kiim nai a mi om teng le kihem khesak in pilvang theitawp in om hi. Office ah Special Agent mah Numei khat, Zomi nungak hangsan Nemching Tonsing kakoih ua, amah toh kaki thuzak den uhi. A poimoh bangbang a zattheih din, Zogam Police te leh Zogam Army te om din, thu ka pekhin diam hi. SI Mungpu Hatlang Zomi ahih leh St. Joseph School gei a, Khumujamba lam lutsukna ah ka koih a, Inspector TeCy Lian Valte ahih leh Nehrumarg khanglam pang ah kakoih hi. Kei leh C-in-C BK Suan Zomi in HOTel sung a luttheih didan kangaih tuah ua, lawmdang te toh ki thuzak den kahi man un, a poimoh hunhun a hon delh theih dia mansa a om din kahilh vek hi.
Hotel kongkhak lam ka naih a, C-in-C Suan Zomi bel Hotel nunglam a kong ah ana pang hi. Window vang a ka et guk leh Demand bawl-te heutu pa, ZOMi te lak a ki chamsak tak a pauphanphan kamu pah hi. ZOmi te sisan a, a temta silsiang sawm ahih dan khawng ka theih tak in kaki dekzou nawnkei, Civil dress a pai kahih man un, Customer te bang in kong ah kalut a, kiphasak tak mai a pau phanphan kiang lam tangtak in kanaih phei a, ka naih kawm in ka lawm dangte kiang ah Hotel kimveel a hong om di in ka hilh vek hi. Hiai a pau phanphan pa ahih leh “ KHUPCHING LEH NGAMBAWM MEMORIAL PARK “ a Luni khoih dek pa, a awm a ka totthal pa ahi chih ka khawnung theih khiat hi.
Hotel sung a ka chipih Zomi 150 vel om dite’n hon muh tak un kipak leh lungmuang in ana phe siausuiau uhi. Migilou te leader pa’n, “ nang le a langlang ah kidaih lah na cia, tu nitak in ka temta in na sisan a duh zahzah a dawn dia, na mi leh sa te mitmuh ngei in amai uah na sisan leivui toh ka polh dia, nalu tankhia in ui leh aak te kituh di’n ka gam uh IMphal lam ah ka pawsuk ding ” hon chih muatmuat tak in chu, kidek a haksa tel mai, a gei ah a lawmte mi 6 a ding ua, Meitei Tigers Force (MTF) te’, Zogam Government toh SoO suai kai sa helpawl ahi uhi. Master Singkhan apan Martial Arts kazil te kizang kha nailou ahih ziak in, zatna di hunlem hoih mahmah suak ahih man in, aguk tak in kaki pak mahmah a, aw khauh deuh in, “ nagam uh hing leh dam in na tung kik nawn kei ding uh “ ka chi khe gumgum a. Kindeuh a thumvei kilep phei in, Back Horse Kick in a biang aah ka saatphei ekh a, a dang te a pangngam omkei uh. A heutu pa uh I khoih hial leh zaw, adang teng aaktuam a khumsa ahi mai uhi. A lawm dang mi guk teng zuktal bangmai in, ka khutlum thuk haksatdan atheih ma un konglam ah a taipawt vek ua, himahleh a suakta khat lel leng omlou in konglam a pang te’n ana ki mawlpih leklek lel uhi. A vek un kathat ua, Zogam Police te sam in, a luang teng uh h0ng lakhe ngal uhi.OPERATION NGAL-KHAAT chu lohching tak a zoh in omta hi.
A nitak in ZGTV ah ka gamtatna uh hong ki hoihgen mahmah mai hi. Huai nitak zet in chu, phone call tam ka dong khop mai, munchih mualchih a om Zomi te hon ki pahpih lou omlou uhi. Siluang te IMphal lam a tun suk un, Talpak te a sousang mahmah ua, Moirang lak khawng ah gari tai khat lel leng a omkei a chi hial uhi. Lamka lam buaina in hong pehtouh di venna in Zogam Army leh Zogam Police te ki galging sa in om uhi. Ka Nungak nun le ka lohchinna uh ana thei ahi ngei dia, nitak ka lup dek in hon call a, thuumna thil hihtheih dan hon theichiang sak hi. Imphal a Agent muanhuai mahmah Mungboi Sektak in, Meitei Tigers Force ten tuzan a aguk a hong lut sawm ahih dan uh hon hilh a, pilvang tak a omchiat din hon vaikhak hi. Himahleh a ninawn lam tan in leng bangmah thuthak zak di a omkei hi.
OPERATION GIGEP:
Hunte hongpai zel in, kum 2154 AD March ni 15, Khanglui lai a Zoudawn lou neihna dan in, “ Tap Phou “ hun laitak in, ZYA Hall Khawminthang ah, ‘ ZOMI NAM MAKAI KHAWMPI ‘ kichi sai in om a, Zomi a Tribe 9 kikhaikhawm te apan leh Gam tuamtuam a I Nam makai te uh hong paikhawm souhsouh uhi. Khawmpi palai-te a vek ua mi 5000 bang pha mahmah dia tuat ahi a, neek leh dawn banah giahna di te Zogam Government in mohpuakna tengteng Zomi Mother’s Association te kiang ah nga vek ua, Nu ten leng Nampi a dia hihtheih sun chi in, kithalawp tak in a hih didi uh hih vaiveng tawmtawm uhi.
Khawmpi pai lellel ahi a, himah leh Talpak Helpawl khenkhat in Zomi makai khenkhat thah sawm in, Khawmpi tawpni di,20th March ngak uh ahih dan kathei suah ua, Nam Makai te bittak a koih (0msak) ahih theih na din Operation chituam mahmah khat patkhiat louh theihlouh din hong om nawn hi. A buaihuai mahmah bel, Meitei helpawl Imphal apan hong kuan ten koimun pansan hi uh hiam chih ki suikhe bunlou hi. New Bazar, Old Bazar leh Khumujamba a Hotel minthang mahmah ; Pumbuuk Hotel, Zuansialching Rastaurant, Tomba Fast food Hotel leh adg. te ban luhkhiat louh upai dang omlou suak hi. Muanmohna diak bel Talpak te a mah, Khumujamba a om,’ Tomba Fast Food Hotel’ kichi ahi a, March 18th nitak a Operation pat dia ki thukim in, a Operation min dia “ OPERATION GIGEP ‘’ chih zat din lem kasa vek uhi.
Thuguk dang khat zak ahih na ah, galvan hoih taktak toh kithuam te MUVANLAI AIRLINES a hongpai a,Lennuam Airport sak zek a om, Khawmpi omna ZYA Hall lak enkhe ngal dia hongpai di chih ahi nawn hi. Hiaithu kazak phet in Lennuam Airport a Zogam Industrial Security Force ( ZISF ) te ki galging sa a om din ka ngen ngal hi. Bang chi hiam a, Airport a matkhiat ahih kei ua leh KHumujamba lam target a neih di lungsim in kanei hi. Zomi-te Hotel Manager teng bel hoihtak a ka houpih khit vek ahi a, banghiam thuthak om leh hon hilh pah din ka ngen bok hi.
Hunte hongpai zel in, March 18th ni a, Office a ka sana pi taak un leng ka thilsawm uh thei mah bang in, kinpai diak abang zauzau hi. Lungsim kinoh ngen in ka om ua, MUVANLAI AIRLINES in LENNUAM AIRPORT nitaklam dak 1:00 pm a boh di ahih man in, ZISF ( Zogam Industrial Security Force ) te apan thuthak ngak in Office ah ka thu khipkhep uhi. Dak 1:00 bang hong pelh hial tak in bangmah thu zak kaneei kei uh, himahleh a khawnung lam in ka phone ah message hong kithon a, “ Talpak melpu, mi 5 ( Numei 1 tel in ) ZOGAM AIRLINES ah hong pai ua, muanmohhuai sak ziak in hoihtak in Body leh Luggage check kinei ua, matkhiat bangmah omlou phot ahi “ hong kichi hi.
Hiai hun chiah ah zaw, kalung abuai khop mai, a vanzat dite uh hiaimun a omsa hi di’n ka gingta a, ahihlouhn tawp in leng Moirang a koih ua, awl a zathun di chiang a valak di chih a tupdan uh hi din ka gingta hi( Kei Zeldim thubawl in). Hiai na diahdiah leng denchiah ahilou lam tak ah thil hongpai kha ding chih kalauh ziak in, tu nitak mahmah a OPERATION GIGEP pat di’n ka lunggel simsim ta hi. Huai di’n ah Khumujamba a ka muanmoh uh Hotel target masa ahi a, annek ma a, Customer dan a kisiam a amun va etkhiat ka sawm uhi. Mi tampi noinoi poimohlou ahih man in, chi in Vice Director Tuangpu Guite leh Special Agent Nemching Tonsing te, nungak leh tangval hun awl zang maimai dan a atheih na di un kava hohsak uhi.
Gamkuan tegel hong tun un, thil omdan kakan ngal a, Tuangpu’n kavek ua kazak diu’n “ Hotel Room No. 321 ah pasal 5 om uh ahi chih, Zomi nungak, huaimun a sem omsun khat in honna hilh siausiau a, hongpawt khiat uh ka ngakngak hang un hong pawt khe ngeikei uh. ZOlianu, huaimun a sem pen kiang ah Director( kei hon chihna) email ka pia a, huai a thil omdan hon hilh zel di’n ka ngen a, kong paisan pah uh “ a chi hi. Kou leng annek zoh hunhun a hiaimun a kim teitei ding in kaki thukim ua, anne din kaki khenta uhi.
Anne dia ka inn lam uh, KHUPTONG STREET a kataiphei laitak in, This email address is being protected from spambots. You need JavaScript enabled to view it. apan in email kamu a, huai ah “ ZIA Director nahi na maw? Kindeuh in kon kimuhpih nuam, nong paithei diam? “ hon chi a, kenleng paithei di kahihdan kagen zoh in, kindeuh a ka gari heikawi in Khumujamba lam khu vengveng in kadelh ta hi. Ka Pistol kuah selbawl deuh in Hotel sung ah kalut a, Zolianu in honna welcome ngal hi. Table khat ah ka tu a, huai ah customer dan a ki limbawl in chow plate khat kangen a, Zolianu in hong piak kawm in, kapam lam a table khat a kichamsak tak a tu Talpak melpu mi 5 te a enphei zauh a, kenleng ka theisiam ngal hi. Hiai talpak melpute chu ka gimneih pah ngal mai ta hi. A omdan uh a mitsiip huai mahmah khat chu, I Zolianu uh sam in, a taw khawng ana betsak uhi. Ka lungsim in, nitak chiang a a thuak didan uh theile uh zaw, ka chi vungvung sam hi.
Bangtan hiam ka om nung in, ka thilnek kagai a Zolianu in ka Chow nekna plate hong lak sung in, “Innkong a Dustbin sung ah Pistol 5, puansia votdumgial bang a gial a tuun in kana koih dia, nitak chiang a konghoh hunhun ua, na Plate a koih a puanngou a khuh kawm a nong piak di ahi, kongbul a security pa Talpak te ahih ziak in kou kong toilut di uh lemlou ahi ” chih teng kagen a, alu su ngaungau in hon pai khiatsan hi. NUngak nei mahleng kava hoh manngei kei, Zogam ka iit vang in Nungak taan leng le khawk kasa kei hi. Ka hamphatna mahmah ahih leh ka nungaknu, Luni Valte in honna theisiam mahmah hi.
Inn ah anne din kapai a, ka sungte kiang ah tu nitak a na thupi khat sem dia kisa kahih dan u leh nitak banghiam a chih leh Inn a giak manlou ale omthei ka hihdan kagen kawm in ann kane a, huai hotel sung a Talpak te omdan ka mitkha ah Projector bangmai in hong ki kapkhe zungzung hi. Ann le gilvah in kane theikei, a giahna uh Room Number lah theihsa ( 321) ahih man in, huai in thil tampi hon dawn zangkhai pah hi. Ann nezou, ka pa kiang ah thumna hon neihsak in lan ka kuan khe pah di ka chi a, ka chih bang a ka pan thuumna a hon khakhia a, Pathian hatna muang kawm in Office lam ka zuan pah tingteng hi. Office ka tunnung sawtlou in ka lawmte leng hong kimpah uhi.
Confidential Room a lut in, Hotel sung lut apan daak pah GIGEP a, hiai OPERATION GIGEP lohching tak a zoh na dia hihtheih tawpkhawk suah ngai ahih dan ka hilh hi. Zogam a din I hinna uh I it kei ding ua, sih leng I kihta kei ding uh, Zogam Government in hon muanpen uh leh Suan pen uh ihih man un, I hinhtheihna uh I suah ua, Zogam I hum ding uh ahi chih leh thil tuamtuam gen in, vanzat di bangkim le saifel vekta kahihdan katheisak sawnsawn hi. A phur lou ka omkei uh, Pistol 5 koihsa diam ahi a, Special Agent Nemching ahih leh Office mun a ana om nawn didan in ka ki thukim uhi. Formal Dress in kapai ua, muanmoh a ka omlouh na di un kei leh Mungpu kaki zui ua, adang mi 3 teng group tuam dan in om uhi. Ka lut phet un, zolianu’n ka genbang in honna hihpah kei a, honna etthoh giugiau masa hi. Ka mit a sign ka piak theisiam ahi ngei dia, Pistol pen hong pe nailou in Mualnuam allu a kibawl Zogam Vodka hong pia hi. Ka kiang nai ua tu Talpak mi 5 ten thawm ahau mahmah mai uh. Mi 5 leh mi 5 kibei dia kisa gu chu kahi peuhmah uhi.
Ka gei uh taklampang, laam 3 vel di a ki gamla a tu ahi ua, ka lawmdang uh mi 3 te bel kamai ua dohkan om ah a tu ua, kithei ngeilou dandan in ka om uhi. Hiai Talpak te khawhei dan ka en zuizui ua, thilkhat chu plan nei uh abang sim hi. Khat hong dingkhia a, I zolianu uh sam in, kiss din aki sa mawk a,ngawng kawi vengvang in koulam bang hong nga phei heihai hi. Zomite a simmoh na alian tel mai, kaki dekzohna in hon daih nawnkei, ka Zomipih hicia bawl a om ka sisan in pawzoulou ahih man in, sisan sa vitvit toh kading khia a, ka lawmdang te bel amau omom in ana om uhi. Huchia hehmel tak a kadinkhiat mawk leh a khah gaih a, zolianu leng kintak in konglam ah a taipawt ngal hi. Kei leng tusuk nawn in ka om dan tuam zot hiin ka thei a, a boss pa uh den a hon engbawl mahmah pa a room lam uah a paiphei a, amau lak a tel numei pen in leng a delhzui pah hi.
Plan ka bawlkholh bang un, Zolianu konglam a va taipawt pen in, puanngou a kikhuh plate liansim khat hong tawi a, kamai uah hon koih toh kiton in, a mit apan tui hongluang kamu a, kahehtha hong suak lua ahih man in, kindeuh a Pistol lakhe ngal in ka lawmte’n le amau a di ciat second 6 leng paimanlou in lazou uhi. Kakiang ua tu Talpak melpu mi 3 omlai ahih man un, huaite uumkual phei ngal in, Body check ka bawl ua, Vice Director Tuangpu in ahih leh Hotel Manager leh Security pa kiang ah, ZIA te kahih dan uh leh thil omdan bangkim ana theisiam sak pah hi. Lai poimoh mahmah khat, Meitei Tigers Force te Letter Head zang a kigelh ka musuah ua, Pistol leng 3 ka laksak uhi. Huai ka lai muh uh hoihtak a ka et leh MTF a C-in-C in suai a kaihkhum, huai ah tua mi 5 te MTF te khut zat ahih dan ka musuah a, Sniper le supply uh ahih dan kathei ngal hi.
Ka lawm midang thum te’n tua ka mimat te uh ana veng ua, kei leh Mungpu in Room Number 321 lam pilvang tak in ka zuan ngal uhi. Room kong ka tun un, numei aw kaza ua, ka ngaih hoih ua leh nuamsa a thuum hen hen ahih dan ka thei uhi. Kou leng hiai hunlem mansuah sawmlou in, kong ki Suangkalh himah leh deihtheih in thakhat thu in katuan hong ua, lupna tung ah puanak silhlou in ana om ngei ua, kenleng a pasal pen a lu a kap pai ngal in, a khuak bang kitheh khe phuah zozen hi. A numei nu’n kapkawm in ka kaplupsa pasal luang bohkhum a, a lu a si leh khuak neng pawt te khawlsak sawm in hum tentan hi. Huchia ka omlai tak un, Mungpu’n , “ Nou maw, ka Zogam uh hongsu minsia a, noptaal na di a hong zang gige, kum 100 paisa a Lamka Damdawi Inn huangsung a buaina ana bawl te le nou mi leh sa mah nahi uh “, chih toh a numei nu a nungzang ah 3 vei mawngmawng kap tuan a, kisat pah sengseng lel hi.
Kintak a pawt in, Khual Changsan IPS/ Zogam Police Station ka phone ngal a, amau leng minute 5 sung in hong tung ua, siluang te lim la in, thil omdan bangkim a chiamteh nung un ka mimat te uh toh a Station lam uah taikik pah vengveng uhi. Hiai hun chiah in zaw,lung anuam khop mai……..Nam makai te lubuk chu humbit zou kahi phot peuhmah uhi. Zogam I chih chih Khawvel kilchih ah lawibang hong THANGSUAH ta hi. Koule Hotel neitu te kiang a thiltheisiam ding leh adiak a Zolianu kiang a kipahthu gen in Office lam kazuan pah vengveng ua, hiai hun in nitak dak 12:00 bang ana gingtou dek man hi. Office ah Pathian kiang a kipahthu gen in, innlam kazuan pah vengveng ta uhi. Pathian in Zomite khovel theih din thangsuah sak a, huai ziak tak in “ THANGSUAH ZOGAM GOVERNMENT “ chih mi teng ki houlimna suakta hi.
WRITER’S NOTE:
“Thangsuah Zogam Government “ chih thupi pansan a i thugelh pen, phuahtawm pumlum ahi a, mun min, mi min leh hotel min hiam a ki zangkha te , kisuk mualphou na dia kizang hilou ahih dan kon pulaak hi. Banghiam nampi a dia zak thadah huai di, genkhak leh gelhkhak om leh na ngaihdamna uh kon ngen hi".
2010~KAKIPAK~2013

robotstxt: allowed

filter: keep


text:
Kumzabi 21 i hong lut toh kiton leitung ah khopi leh khota sumdawngna munpi hong suak a, mihing tamzaw tengna hong suak hi. Khopite hong khang hat toh kiton in, kum tamlou chik sung in khovel mun tuamtuam ah mihing 6 billion tak khopi a teng di ua gingtak ahi. Huchih toh kiton in khopi in nekdi, tuisiang, huihsiang, shelter leh mihing kipolhkhawnate leh a poimoh tuamtuam a muhdan in i khopi maban di uh kawk hi. khopi a mihing pung dungzui in tenna gam leitang le pung a, louneihtheihna gam leitang leh sing leh lou tamtak mansuah in om ta hi. Gamkhangtou lellelte ah kiimlehkiang(environment), leh khotang siatna pung hulhul hi(UNEP 2002). Kiimlehkiang in thil tampi i hamphatna di hon pia hi.
Hiai dan a paitouh zel patau in kum 2000 in United Nations (UN) member state te'n ah The Millennium Development Goals (MDGs) kichi hong pan khia ua, kong tuamtuam(khangtouhna etkai di, zawngna sukkiam di, sing leh lou kepbitdi, gamsung kivaipuakna dan etthak di, damtheihna, leh numei leh naupangte etkai di) ah pangkhom a kum 2015 zoh somte uh luikhiakna a nei uh hi. Gam tamtak in MDGs tup leh ngim khenkhat ah hihzou mahle uh, a diak a gam zawngte ah zohlouh tampi om hi. MDGs toh kituak in gam tuamtuam in panla ua, ei India solkal in le scheme tuamtuam hon pankhia a , ei Manipur ah leeng tamtak implement in omta hi. Tunai a Manipur govt. in Jawaharlal Nehru Urban Renewable Mission (JnURM) scheme nuai Imphal khopi a Low floor Bus(atuang niam te) hong koih bang le huai MDGs toh kituak a India solkal in pat khiak ahi. Low floor bus thiltup ahihleh khosung a private gari tuamtuam khengkhiak a, traffic suk awng thawl di leh huih niin sukkiam di chih ahi. Adiakin, MDGs toh kisai India panlakna lungtung huai mahmah lou hi.
India solkal in khopi sung a quality of life siat deuhdeuh ngaikhawk a awlmoh panpan ta hi. Union urban development ministry, Govt. of India gendan in India a khopi leh khota tamtak 7000 val lak a 24% chauh in masterplan nei uh ua, a kin theilam a bawl di in state solkal teng theisak hi. A genbehna ah hiai nasep sutzopna in khopi leh khota 152 te GIS database a ki kaikhom lel a, satellite limlak leng neihsa in omta chi hi. Ministry in Survey of Indiate kiang ah leeng fund Rs 24.18 crore pekhin ahihdan gen uh hi.
Masterplan i chih chiang in khopi khang didan etkai na ahi. A tangpi in solkal nasep bangmah leh, khopi in a maban di leh a hihtheihna tan kawkmuh tu in pang thei a lampi di sial hi. Koi mun a khangsak di leh tamsem behlap di? Mihing tenna leh sumdawngna munte a bangchi a poimohte uh leh a deihte uh bangchi dan a kikim hawmlel di? Khosung a kipolhlimna munte, leh sing leh loupate a dia mun sehtuamte bangchi dan a zawp di ahihkeileh khopi sung a koimun a sing leh lou, gamsa leh vasate omna sehtuamdi hiam? chih dotna tuamtuamte ahi masterplan in lampi di ngaihtuah tum hi.
Manipur a district lianpen leh nam tuam tenna Churachandpur district leeng kong tuamtuam ah hong khang hat mahmah a, mun poimoh tak hong suak hi. I district uh gam 4,570 square kilometers in a lian a, 2011 census dungzui in miliap 271,274 pha hi. Kum 20 paisa i etleh singtang khua a loukhoumi tamtak in lamka khopi a nek zongna nuamdeuh leh hindan nop deuh khakleh chi in hong hah pem mahmah uh hi. A hong pem tamzawte gingtakdan tuk in ana huchi khollou di in gingtak huai a,niteng a nekdi khop mu a khosa tamtak omdin gingtak huai hi. Miliap hong khang dungzui in lamka kiim teng ah mihing tenna hong pungbeh a i kiimlehkiang in thuak mahmah hi. Lamka khopi tangdung ah Sing leh loupa, gamsa leh vasa muhdi vaang a, lui tui kang phial in omta hi.
Hiai dan a mihing tenna khangzel dia, louneihna gam kepbit ahihkeileh beilam manoh di hi chih, a thei ki om zeuhzeuhta a himahleh solkal lam apat panlakna taktak muhdi omnai lou hi. Khovel mun tuamtuam ah gam vaihawmtu tamtakten leeng kiimlehkiang(environment) toh khopi kikhekna pen ki zui tawn a khangtouhna pai khom keileh maban a buaina tampi tuahdi om ahi chi uh hi. Tulel a i khopi uah haksatna tuamtuam i tuahte uh tuisiang dawndi leh niteng a zatdi vaang, electric kining ching lou, niin kaihkhom leh siangthoutak a paihdi dan, mimal gari leh diesel engine auto khang hat thu, public transport khosung a omlou, luitui kang leh khuk sung a innlam mawk, solkal office mumal taktak lou leh dan leh thupiak nawngkaina hi.
I khangtouh uh dungzui in lampi neusakna ziakinn Manipur solkal in kum tamtak apat a keklet ana som a tun in hong ki gen non a huai tungtang gelh zek leeng i chi hi.
Teddim Road kekletna: Kum tamtak paita apat teddim road widenning thu hong ki hah gen mahmah a, lamka mipi ngaihdan survey omlouh ziakin deih leh deihlouh omzah kitheilou hi. Road widenning hihdi hita leeng theih dia poimoh tamtak theihtuak om hi. Teddim road kiim a tengte ngaihdan chauh a keklet theih himawk lou hi. Lamka a om tengteng ngaihdan lak a ngai hi. Urban Ministry in khopi a notify dan a development na dia funding ki bikhiah sa om ahi. Imphal area khopi ahihleh Urban areas adan a pai ziak in funding leng tamzaw a, lampi keklian ngut tak uh hi. Imphal a kihih chihman a hoihkim di hi zenzen lou ahi. Tua Imphal khopi khangdan i etleh hoihlam sang in urban problem uang deuhdeuh din gingtak huai hi. Traffic kineh chik, tuinek siang kidaihlou, huihsiang leh pollutions ziak in khopi damtheihna sia deuhdeuh ding hi. Lamka khopi hin koimun peuh a lampi keklet na dia ah holistic approach a et ngai ahi. Khangtouhna in kong tuamtuam ah i hindan hon sukha hi. Lampi keklet bang hita leng i tuahdi uh tampi lak a, tamlou hiai bang ahi. 1. Gam tamlua: khosung ah gari hong pung dia, khe a vakte(pedestrian) a din lauhhuaipi suak hi. Tulai tumlam gam pai dan ahihleh garite tamthei pen lakkhiak a, khopi khe a vakte kiang ah piak kik non di chih ahi. 2. Noise pollution: Khosung a gari tam toh kizui in thawm bengseng hong tamsem di hi. Hiai bang a thawm bengseng in i damtheihna lam ah bil lam, lungphu, ihmutna lam, lungluttak a nasepna hon buaisak thei. Skul kai utlouhna, nasep thanuam louhna, khamtheih guihtheih hih utna leh khotang siatna leh sualna tampi behlap thei hi. 3. Health related problems: I Lampite uh tumlam gam dan a mam, nitak teng a hahsiang leh siangthou a kep ahihlouh ziak in buan leh leivui om gige hi. Gari tam dungzui in leivui leh gari khu apat huih lak a thil niin tampi kibehlap dia naknalam(respiratory disease) leh natna tuamtuam pungbeh ding hi. 4. Infrastructure: Infrastructure tuam tuam teddim road zul a omteng hihsiat ngai ding a, a thak tampi lambeh ngai ding hi. Hihsiatte a paih na di leh a thak lamna dia material tampi poimoh ding a, a ki lam lai teng khosung a om nuam het lou ding.
Hiai lampi keklet pen sum tawm bei zaw mai thei, himahleh a huap khak neu zaw tham hi. Tunung a, khosung kiimlehkiang siatlam manoh sang in a hoihzaw di gelna in Ringroad deih huai zaw tham hi.
Bangziak a ringroad hoih pen di hiam? Ringroad ahihleh America leh Europe khopite a masterplanning ah kizang masa a huaizoh in khovel mun tuamtuam ah zat in om hi. India ah leng khopi mun tamtak ah ringroad zat in om hi. Ringroad aki gel dan ahihleh khualzin mite kintak a kholai/khopi sung tawnlou a paisuak theih na dia geel ahi.
Ringroad ahoihzawkna ding tampi om, tamlou hiai bang ahi. 1. Traffic decongest: Khualzinmi leh gari khopi sung a hihdi neiloute khopi sung a lutlou a ringroad tawn in taisuak ding uh hi. Huai in khopi sung gari a sukiam tuan mahmah ding hi. 2. Bus service thak ringroad chouh a tai ding pat khiak theih ding a, huai in sepna piangsak thei ding hi. Ring road ah bus stand omsak theih dia, huai apat khosung lut di mawng feeder bus dang omding hi. 3. Barrier: Hiai ringroad in louneihtheihnate leh mihing tennate kikal a daikai tu in pangthei hi. Mihing tenna a pung dungzui in lou neih theih na gamte kikhek zungzung a etkai ahihkeileh I khopi kiim ua omte bei hiaihiai ding hi. Khopi in a poimoh nek leh tak mundang apat tamzaw kingaakleh, a hongpaina khaktan omhunhun in buaina tuam tuak thei hi. Tulai khovel a kiimlehkiang(environment) siat dungzui in khopi tuamtuam in a khosung leh khonawl ah louneihdi, gan tuamtuam khoina di, inn chih in huan haichi pibawl di, leh gamsa leh sing kepbitna uang bawl ding chi uh hi. 4. Reducing Pollution: Ring road in khopi sung a gari tai velvel leh pollution hihkiam zou ding hi. Ring road propose ahih kom a solkal in polluting vehicle, a diak a diesel engines khosung a hihkiam a panlak ngai ding hi. 5. Greenery: Hiai ring road in sing leh loupa, gamsa leh vasa tuamtuam a dia mun piak theih ding a, khosung a dia sum muhtheihna di leh mun poimoh(Park leh water reservoir) omsak theih ding hi.
Project himhim financial feasibility leng et ngai tham a, a hoih pen di leh i tunung a leng iki saktheihpih tham suah na ding a pankhom vek ngai hi. Land acquisation, land compensation leh social aspects leng poimoh hi. Masterplan a kin theilam a omsak a, a enkaitu di Development agency, leh building byelaws neih hun lawta hi. .
Bangteng hileh developement i hih di pen ah tunung a hong piang di ten le akisakpih theih dia ngaihtuah ngai hi. Khopi in tulel a buaina tuamtuam a tuahte leh hongtungdite govt. leh civil society pangkhom a khopi kikhek na hoihlam a pai na ding a panlak ngai ding hi.
Hiai laigelhtu S. Liankhanlun Ngaihte ahihleh Delhi a architect, environmental planner leh environment consultant na sem in omlel hi. Master of science in Environment Management, School of Design and Environment, National university of Singapore; Bachelor of Architecture, School of planning and architecture, New Delhi.


text:
Kou mawhna mah hi (?) Gelhtu:- Liansuanthang H
(Lungtang tawng apan kahna)
Bangtan hiam zawh in tuailai khat, mel-et a leng fel chi law lawmlawm lou khat ka kiang lam naih in hong paiphei vengveng a, kenle ka lungsim ah, “gen ut nei hi di eive” chi’n ka na hungaih hi. Ka kiang hong tuntak in, “tuni na thugen nuam ka sa, hoih le ka sa lua a, huai kawmkal ah kon dotnop/gennop khat om ahi” chikawm in hon en kilkel hi. Kenle lamdang sasim ka hih man in, athu ka theih utna ziak tawh, “awle hon gen ve poilou” chi’n ka dawng kik hi. Huai ka chih zawh in, hun tomchik khawlkawm in hong kingaihtuah zek a, hichi’n hon chita hi. “Ka hinkhua hon en lechin, ka mel na muh maimai inleng na ngaihtuahna ah banghiam khat hong om ngal di’n ka gingta hi. Ka thilhih khelh ziak a hiai tan tung ka hi peuhmah mai, gentheih dang ka nei kei a suanlam ding le ka zong kei bok. Ka lung agimlua, ka puak a giklua” hon chikhia a, kenle, Bible ka bag a guanglut nailou, ka khut a tawilai ka hih man in, Bible thu simkhum sawm in Matthai 11:28 na phen dia ka kisak laitak in, ka khut ah hon mantang a, “hehpihtak in Bible hon phenkhum dah mai in, Bible hong kiphen khum teng in hon kikhet liam behbeh a, hun paisa ahon kikhet liamna ma le a damsiang thei naikei a, ameima omlai ahih man in hon theisiam in” chi’n hon ngen hi. Kenle lamdangsalua ka hihman in, ka enkawi vengveng zawzen a, bangmah le ka gen tuankei hi. Huchia ka omleh, kisuanglah sim ahi ngei dia, “Ka genkhelh khak a om leh hon theisiam in aw, ka tuahsa hon gen ka hih man in heh di’n kon gingta kei hi” chikawm in leilam en a, dak le hon dak khe ngam zozen lou hi. Agen hon sunzom nawn a, “ Kou tuailaite ka nak khel uh e maw, khawtang asiat a lelah hon kingawh, innkuan sung asiat a lelah hon kingawh, Saptuam sung ahat kei lehlah, tuailaite ziak ahi chia hon mawhsa zawmahlai, omna di le theih huailou top sa ka hi. I society uh selua, i tuailaite uh i zalensak luat ziak uh ahi hon chi chin ua, curfew khawng hon puankhum top mai. Saptuam sung kiveilua, hiai pen hichi zawdeuh leh hoih di hive aw chia ngaihdan i genkhiat khak chiang a, tuailaite’n upate, zahna chang leng theilou, utut gengen mawk khawng hong kichi zel, dai dide a i omleh lah thadah chia minsia kitang zel. Buaihuai thou e khai! Innkuan sung ahihkeileh society sung khawng a thil khat hon kigen, i ngaihdan i kup lelah, kipilsak, mahni thulou thu salou, nu-leh-pate thu nangawn mang nuam nawnlou, hun nanung chiang a nu-leh-pa zahna hong tawm di ahi bible in ana chih pen dik eita ve maw khawng hon chihsan maimah, kitheihsiam sawm chih lah omta mawngmawng lou. Bangmah i gen kei lelah, tuailai laisiam zatna bei kihisuk zel mai. Thilteng ah buaina a om kou ziak mahzaw himaw?” hon chih leh, hon kingaihtuahsak vungvung a, ka ngaihtuahna a thildik hisa a kakoih teng a diklou hong bangta hi. Ka mai khawng hong san tuaituai mai.
Thu hon kumkum lai hong khawl zot a, khatvei ka mel hong entou a azawh a kunsuk nawn hi. Tua a omdan ka muh leh hon gen nawn dek pen kisuanglah sim hileh kilawm kasa. A thugen hon sunzom nawn a, chiangtak ale gen ngam zawzen lou in hiai hon genkhia hi, “kou tuailaite hichituk a ka siatna ziak uh maw, hamsia ka hah tan luatziak uh ahi de aw maw?” hon chihleh ka kiguih zawzen hi. Ka ngaihtuah kikkik chiang in ka lungtang hon dengkha mahmah hi. A thilhih teng uh theihsiamna tawmtak tawh ki-enen kha ahihman in gen di pen le ka theikei zawzen a, ka dang bang hong awk zawzen hi. “Nu-leh-pate hoihtak hi di eive ua maw, a thu uh i man louh chiang bang, ahihkei aleh thil i hihkhelh chiang bang a ngaihdam hon kingen sak chetchet unchin, en le kingen thou, huchia kimaithei zel. Amau eitung a thil ahihkhelh chiang ualah ngaihdam kinget chih omta mawngmawng lou. En amau i suknatkhak chiang a ngaihdam kingen, amau hon suknat chiang ualah dai vengveng mai uh, bangmah omlou hileh kilawm maw. Pathian in akiang uah vualzawlna ana koih a, amau ngaihdam hon ngetlouh ziak un tamtak in ngaihdam hak kasa ua gen le ka genkhe utkei uhi. Huai ziak a apap pua tuh kana hipeuh mahta di uh maw? Ka mawhna uh ana tam mah e, ka khasiatna uh le tamthou eive. A thuak khasa ka hi peuhmah a, huaiziak a ka ngaihtuahna a omteng kon genkhiak mot mai ahi. Hiai kan a ka thuakna di a om nawn tuan di’n ka gingta kei. Na ngaihdan loulam ahih leh hon theihsiam thoh mai in aw” hon chi a, apuak giklua zaw ahi ngei ding a, a genkhit tak in hong nakhuai zawzen hi. A thil gente ka lungsim ah a mangmawh hial a, ka hah ngaihtuah luat ziak in ka melsuak bang a kilamdang zou hial hi. Kua ziak ahita dia le? Kua a mawh zaw? chi’n a dawnna theiloupi in ka suangtuah nilouh ta mai hi.
Eile Pathian nasem khat i hih tawh chi in, nikhat ka lawmpa tawh kuate hiam veh ding in kong kisa ta uh hi. Ka hohna ding mun uh ka tuntak un numei khat counselling poimawh ahihdan hon gen uh a, huai nu tawh hun zang ding in hun hon sehsak uhi. Counselling pan ding in kon kisata ngei uh a, ka houlimpih di nu uh ka ma uah hong tuta hi. Mel et in nungak kum 28-31 kikal khawng hiding in ka um hi. Hoihtak a kihahsiang ahihman in a melh et in buaina khat le neikei leh kilawm hial hi. Houpih ding chi a bangbang hiam ka dot chiang un kamkhat inleng hon dawng nuam takei hi. Lamdang kasa mahmah a, kenle pausak teitei sawm ka hih man in, bangbang hiam ka gen leh hong paukhe khong hi. “Nou Pathian thugente kiang ah ka buaina leh ka hihna kon gen ut nawn kei. Pulpit ah thu na gen chiang un, “na haksatnate uh hon gen un i thumkhawm ding uh, thumna kon neihsak ding uh na chi ua, muangtak in ka haksatnate uh im neilou in kon genkhe zel uhi. Ka hihna taktak uh im nei hetlou in kuamah theihlouh di’n na kiang uah kon kumkhe zel ua, ka hoihlouhnate uh, ka mihing hihnate uh leh ka hinna nangawn ule kon kumkhe zel uhi. Na kiang uah kon kup khiak khit chiang un zang tuan hi in ka kithei uh a, lungnawpna chikhat tawh innlam ka zuanzel uhi. Zingkhua hong vak a ni ahong suah tak in ka thungaih khak uleh ka thuzak khak un hon kiguihsak a lung hon phong mahmah hi. A ni nawn a na sermon na uah, example ding in non zang uh a, ka kiang uah phalna khat le nong lakei uhi. Aguk a na kiang ua ka gen uh, mipi theih di nangawn ale ka deihlou pen uh, nou miteng theih di’n non genkhia uh a, ka min uh genkei mah le uchin, ka hihna uh, ka hinna uh gen na hih man un zahlakhuai ka sa mahmah ua; ka pawna thei mahmah uhi. Ka min uh mite’n a theihlouh hang un, ka hihna tengteng uh theisuak vekta uhi. Temlou a ngawng kitan sak thuak ahak tel mai. Na sermon uh mi’n a ngaihnawp na ding uh ahihkei leh na thugente uh panpihtu maimai dia mihing khat hinna va kizat hilhial chih pen nou a di’n maimai bangmah leh kou a di’n na mahmah hi. Nou a di’n example lel ka hi uhi. Huai ahihziak in, ka buaina uh kuamah kiang ah ka gen utnawn kei ua, kou sung kia ah ka kikoihdap ta mai uhi. Hon awlmawh taktak leh hon impih ding, hon sukveng sak ding omlou ahih man in ka buaina uh ka kikep ua, a hatlou nana tuh ka buaina un hon buanpuk pah a, leilak kidenna in liam in ka liam tektuk tamai uhi. Kou ka na khial kha sese ua hi maw. Ana lampial khalou hile ung zaw buaina tuntu hilou di hi ung ua maw” chi’n heh mahmah kawm in khasetak in hon gen hi. Lamdang thou e maizen chikawm in ka kingaihtuah dide hi. A mi counselling dia paipen in gen di kava thei nawnta kei. Ka mai bang hong mual zou top a, thumna neihlouh hial sah chi in, thumna ka neihsak a ka kilehkik ta uhi.
Tulai a ka thiltuahte lamdang thei na lawmlawm e chi’n ka kingaihtuah tuah mai hi. Nidang a ka lungsimput hon khekzou hial leh kilawm ka sa hi. Huchia kingaihtuah a ka omlai in, ka veng ua upate khat ka inn uah hong vaklut a thu khat hon puak hi, “Veng khanglam ah tuailai numei khat amah leh amah hinna kilak sawmlai kituak kha a kihun khia hi, a houpih thei ding, Pathian thu genpih thei ding mi ki om lawlou ahihman in nang hong pai in” chi’n hon sam hi. Ka lungsim ah bang hizelta chikawm in, keile ka kisa a Bible tawh ka kuansuk hi. Amun ka tuntak in apate’n hon houpih pah ua, a beidot dan uh khawng hon gen ua, hoihtak a houpih ding in hon ngen ngutngut uhi. Ka hihtheih bangbang hon suah di ka hi chi’n ka khamuan a, numei nu tawh kihou di’n a omna lam ka zuanta hi. Kihou kon panta ua, hon dawng mulhmulh zel sam hi. Huchia kihou toutou in, haksa asak ziak khawng, ka dong a, a thilsawm ahoihlouh dan khawng ka genpih hi. A panlak dingdan khawng kikum kum lai, “tulai depression tawh kisai kingaikhawk mahmah ahi saptuam inle, depresson tawh kisai seminar khawng, talk show khawng kisai zel a, huaite khawng ana ngaizel ahih keh vatel zel lechin hoih di ahi” ka chih thahah leh hon enkawi zawzen kawm in, hichi’n hon dawng hi. “Ka lawmte bangzah hiam in atup uh a suktangtun ziak un kou lawi nawn theikha pan ua, na lungsim uah na patau pan uhi. Ka natna uh sualthukna ding chi in seminar khawng, talk show khawng nawn sai ua a hoih mahmah. Bangziak a hichibang a kithah sawm mawk, bangziak a kingaihsiatna natna nei mawk? chihte khawng non genkhawm uhi. Kou tungtang tawh kisaikha thil hon sawm na hih man un ka na kinem gu thou uh. Program na honzangzou ua, nasepna khat bek tawh hong gahsuah di kasak aleh, na Yearly achievement gelhna laibu tan uh tungzou hamham lel hi. Kou tungtang na gen ua, kou nawn theipha kei uhi. Mit a mudia ka kinep lai un bil kia in ka na zakha hamham uhi. Biakinn sung lel ah nawn awlmawh uh a, akikhawm ngeiloute a di’n na kal uh agik mahmah hi. Biakinn ah kikhawm ngeilou chi’n nanw mawhsa kha maithei uh, mawhsak tak mah le ka hi uhi, himahleh kon gennop khat a om hi. Hiai natna thuak ahihhang a kikhawm ngeilou, koute bang chibang a hon zongsuah ding na hi uh hiam chih kenle ka theikei hi, ahihhang in kou tungtang genkhawm na hih man un hon zonsuah didan thei ding in kon gingta uhi. Hun hong paizel a, ka lawmte lak ua khat-leh-nih in alungtup uh hon sutangtung tou zel uhi. Huaichiang in, “Mahni hinna nangawn le paw zolou, mi dawilok, haksatna nasan maituah ngamlou, mihing khat i hih sam leh eima haksatnate bek i pozou ngal kei dia” nawn chih khum laidep uhi. Ka kipuak zawhlouh ziak mah uh zaw himah e maw? A solution kigenna biakinn kon zotlouh ziak mah uh zaw hi. Kou mawh mah hi e.” chi’n beidot mel tak in hon gen a, a lametna khahsuah eita ve maw chi’n poi ka sa mahmah hi. Hichibang thute hon gen tak in dawn dingdan le ka theikei top, nidang in ka lungsim ah depression lam akigen nak leh thilkhat kia hong kilang a, tua thil nih hong kilangta ahihman in, koi pen tel di a chih ka buaita mahmah hi. Lungap huai veve thou e khai maizen.
Saptuam ah minkhum hi ngal lah biakinn sung a kimu vang mahmah saptuam mite va veh khe himhim ni khatvei, bangthu bangla om hiam chih theih uthuai chi in nikhat mah ka lawmpa tawh ka kizawnkhia uhi. Hong kikhawm vang mahmahte lak ah mikhat inn ka va pha uhi. Gintak khel in ana siam mahmah ua, singpi bang hon awm zawzen uhi. Houlim kon pantou uh a, biakinn ah akimuh ngeilouh dan uh khawng ka gen a, aziak khawng dong in leh hasot theih zahzah a hasuan in houlim kon pantou uhi. Ka houlimna ua hon gen, hon kingaihtuahsak dedu khat a om nawn hi. Biakinn hong zotlouhna ziakte lak a khat hichi’n hon gen hi. “Nasep tawl pipi in biakinn kon naih zel sam hi. Puakgik tampi tawh biakinn kon zuan zel a, ka puakgikte botkhiat ka kinem thei mahmah hi. Ka dangtakna hon kinouhsak ding lam-en in leh ka puakgik hon kidawn zangkhaisak ding kilam-en a kong kikhop chiang in, ka puakgik hon kibehlap sak zel a, dangtak zawsem in ka kileh kikzel hi. Sermon teng inlah puakgik dawn zang na ding lam sang a, na hichih uleh huchi di nahi uh chi in, ka tunna di mun uh hon gen teptep lel uhi. Kitheihsiamna leh itna tak tawh thu kigen ka za vang mahmah. Ka kikhop vang ziak le ahi diam ah, huai ahihtak lelah i kitheisiam dia. Pulpit pansan a thu kigen teng lah dan thu tawh kimawhsakna thu ngen himai. Haksa ka sa, piching Sunday school class atamzawte lah ei adia phattuamna di om mahmah lou, laibu hilhchetna khawng himai. Ka nethei mahmah kei avalh haksa ka sathei mahmah hi. Biakinn a kongkai chiang in ka dangtak na kibehlap a, ka puakgik dawn zangkhai nak sang ahon behlapsak ahih man in kei adi’n Biakinn kong kai nawn louh pen hoihzaw a ka koih ziak ahong kai gina nawnlou mah ka hi, non theihsiam ka lam-en hi” hon chi a, ngaihtuah ding le ka theikei zawzen hi. Itna ziak a hing ka hih lai a, mite tung ah itna sang a dan thu ka na gentam zawk pen ka ngaihtuahna ah saupi hong kilang hi. Hihkhial lua ka hi de aw ka kichi a, keilou midang in le hihzel thou ahi chih ka ngaihtuah chiang in lah adik mah ahi de aw ka chizel hi. Buaihuai thou e maizen, Koi pen koi ahia? Tulai ka thiltuah te’n hon lungphawngsak thei mahmah mai ua bang nekha ka hi de aw ka chi zawzen hi.
Hiai a ka thiltuah te’n hon lungbuai saklua ahih man un “Kou ziak mah hia hiai teng teng” chi’n dotna ka kibawlta hi.


text:
Jiribam, December 11, 2017, Virthli (ONP): Vawisun tarik 11, December, 2017 hin Hmarphairuom mipuihai chun sawrkar kuoma an lungawinaw zie inlangtirna in Jakuradhor hmunah dharna an nei. Hi huna ruosur sienkhawm mipui 1000 (sangkhat) chuong fekhawm a ni a, abikin Tuisuolien a inthawk Khangbor chen mipui fe khawm a nih.
An lungawi naw nasan chu Manipur sawrkar in order a hung insuo le inzawmin, Jiribam Revenue District sunga hin land survey order a hung suoka, hi survey order hi mipui hai chun an pawm thei naw a, asanchu kum tam tak hilai hmuna lo um tah, ram le tui, in le lo le huon le thlai det nei ta hnung, sawrkar in a zuk lakpek el ding anga um a ni a, hilai biel hi tienlaia inthawka Lal (Chief) hnuoia inkhai niin, lal rama um, ram lekha (patta) neilo tam tak hai huon an zuk lak el ding le mipui rawn loa sawrkarin hienga thil a thaw ditnaw lei le Jiribam district chau niloin, Pherzawl district sunga Hmar khuo hieng Khangbor, Ankhasuo, Savawmphai, Muolkhangthol, Henchungpunjee le Upper Tuisuolien khuo hai khawm an thang sa a nih.
Mipui haiin placards le banner hai chawiin, Jiribam district map kan pawm nawh, land Survey order kan dit nawh ti le thil dang dang an suklang bawk. Chun hi huna hin Manipur Revenue minister, Jiribam MLA, Jiribam DC le SP hai khawm ram hung fangin an hmu ngei dinga dharna hi lo huoihawt a ni a, minister khawm lampuia hin chawlin public leader hai hohlimpuina a nei a, minister chun hi chungchanga lan bie dingin a hril bawk. Hi huna hin media hai khawm hungin, thil umdan feltaka hril pek a nih.


text:
Singapore Mizo te chuan ni 25 June 2009 hian The Ledends, Forth Canning Park, Singapore-ah Chief Minist
er of Mizoram Pu Lal Thanhawla te nupa leh PHE Minister Pu H. Hiato te pualin lunch kan buatsaih sak. Chief Minister te hi Singapore International Water Week leh Water Leaders Summit ni 22-26 June 2009 hmang a lokal anni. Singapore Mizo zawng zawng he hunah hial tel kan duh hle laiin kan hun neih tlan dan nen a inmil chiah lo a. Lunch a nih avangin kan hun neih dan leh kan guest te hun neih dan avangin mithahnem tak kan tel theilo a pawi kan ti hle. Chief Minister te nupa leh Minister hi Singapore Mizo hmingin Lee Kuan Yew Memoirs hlan anni bawk.
He luncheon meeting hi Pu C. Vanlalramsanga IES, Lee Kuan Yew School of Public P
olicy a awm mek chuan kaihruaiin Singapore sawrkarin ‘Singapore International Water Week’ hmang tura khawvel ram hrang hrang hruaitu sawm bik zingah Mizoram sawrkar hruaitute an tel avanga chhuanawm an ti
h thu leh Singapore nena ram hmasawnna kawnga thawhhona tha tak neih zui anih theihnana hmahruaitu anih a beisei thu a sawi a. Singapore Mizo chanchin leh inrelbawl dan tlangpui sawiin, nakin zelah Mizo tam zawkin Singapore-ah hnathawk leh lehkha zir an pun chhoh zel an beisei thu a sawi a.
Pu Lal Thanhawla, Chief Minister chuan thu sawiin Mizoram sawrkar tharin ram hmasawnna kawngah chak taka hmala tur leh ramrorelna tha din tura theihtawp chhuah anih tur thu sawiin, ram hmasawnna ruhrel ‘infrastructure’ tha neih anih theih nana hmalakna kawng hrang hrang tarlangin ‘power and energy’ tha leh rintlak neih chu sawrkarin a ngaihpawimawh hmasak tur thu a tarlang bawk a ni. Mizoramah sports facilities leh infrastructure tha kan neih loh avanga Mizo thalaiten an nih tur ang annih theihloh thin chu sawrkarin a ngaihpawimawh thu
tarlangin District tinah sport facilities and infrastructure tha din anih theih nan chak zawka hmalak anih tur thu a sawi bawk. Chief Minister hian Mizo te khawvel ram hrang hrang a zirna sang zawk zira chhuak leh hnathawk a chhuak an tam chho zel chu lawmawm atih thu sawiin ‘skill set’, job market in a mamawh ang zel atana intahhriamna lamah tan lak lehzual anih chuan tun aiin kan dinhmun a that chhoh zel a beisei thu a sawi bawk. Tin, ram hrang hranga Mizo awm ten kan awmna hmun leh ram theuhah Mizo hmel zahawm taka lantir a pawimawh a tih thu leh community anga kan awm thinna kawngah zirna leh khawtlangnun chawikang zawnga kan in siamrem thiam a pawimawh thu a sawi bawk a ni.
Chief Minister nupui Pi Lal Riliani pawhin thu sawiin hriselna leh faina lama Mizoram leh zofaten tan kan lak lehzual a pawimawh thu a sawi a. Kan awmna hmun apiangah nun uluk tak, zei tak leh mawihnai taka awmdan thiam a pawimawh thu uar takin a sawi a. Zuk leh hmun leh ruihtheih thil lama inthiarfihlim thiam tur leh hetiang kawnga midang zirtirtu ni theuh turin kalkhawm te a sawm bawk a ni.
Pu S. Hiato, PHE Minister pawhin thu sawiin Singapore chu ram nuam leh fai, chenna atana nuam tak ni a a hriat thu sawiin Mizo thahnem tak cheng thei an awm chu chuanawm a tih thu leh vannei atih thu a sawi a. Singapore ram atanga entawn tur leh tihve theih rawn zirchhuak tur leh chutiang kawnga Mizoram sawrkar finchhuah zel turin kalkhawm te a sawm bawk a ni.


text:
NVBDCP hnuaiah Malaria do hna thawk turin heng a hnuaia District ah te hian NGO thawhpui tur zawn a ni a
ADVERTISEMENT
National Vector Borne Diseases Control Programme (NVBDCP) hnuaiah Malaria do hna thawk turin heng a hnuaia District ah te hian NGO thawhpui tur zawn a ni a.
Heng District hnuaia NGO awm te, NVBDCP thawhpui in huam te tan Malaria Section.
Directorate of Health Services, Dinthar ah Office hours (9:00 AM – 04:00PM) chhungin 9th January, 2018 hma ngei a zawhfiah tur a ni e.
Tin, hemi chungchang hrechiang duh tan NVBDCP website nvbdcp.gov.in ah en theih a ni e.
Sd/- Dr.HC Thangkima
Joint Director (Malaria)
Cum
State Programme Officer (VBD)
Directorate of Health Services
Aizawl, Mizoram
Source : Vanglaini


text:
OFFICE OF THE PRINCIPAL DIRECTOR
HEALTH & FAMILY WELFARE DEPARTMENT
MASS EDUCATION AND MEDIA SECTION
THE 13th Feb., 2018
INTEGRATED SURVEILLANCE PROGRAMME THUCHHUAH
Typhus (Rannung Seh Natna) leng chungchangah tunlai hian mi thenkhat
ten thu belhchian dawl lo ti chhuakin a inkaichhawn danah dawt thu an
theh darh hi thil pawi tak a ni a. Rannung seh natna hi ransa atanga
inkai chhawn theih natna a ni a. Ransa, sazu ect. atanga mihringin kan
kai hnu hian mihring atangin a inkaichhawn theih tawh loh tih hriat tur a
ni. Tin, a vei enkawl kawngah pawh hlauh tur engmah a awm lo bawk.
Rannung seh natna vei awmna khua te pawh tlawhserh leh thinhrik na chhan
tur a awm lo va. Chutianga awlsam taka kai mai theih a ni chuang lo a
ni. Chuvangin, thuthang dik lo thehdarh a, mipuite ti chiai zawnga thil
ti lo turin kan in ngen a ni"


text:
Chalfilh bialtu MLA, Dr. Ngurdingliana Sailo chuan Sesawng leh Khawruhlian inkar Tuirini-a Lei (Bailey Bridge) dawh thar chu nimin zing khan a hawng.
Lei dawh thar hawnna hun nimin zing-a neih ah Dr. Ngurdingliana Sailo chuan hetianga Lei hawn theih a ni ta chu lawmawm a tih thu sawiin, he Lei hi Mizoram mipui, a bik takin hmar tlangdung mipui te chak lakna pawimawh tak a ni tih a sawi a. Harsatna hrang hrang kara mipuite zawh theih tura dawhkai leh hawn a ni ta chu lawmawm a tih thu a sawi bawk. Tuirini Lei dawh thar hi ft. 210-a sei niin Ft. 160-ah a dona ban (RCC Pier) chu phun a ni a, he Lei hi sawrkar laipui sum-a dawh tur ni mah se rang taka zawhfel a nih theih nan Mizoram sawrkar chuan nuai 210 a sanction a ni.
Sesawng leh Khawruhlian inkara Tuirini lui-a Lei hi kum 1973 khan dawh ni tawhin he Lei hi kum engemaw zat hman a nih hnuah a \hat tawk tawhloh avangin Mizoram sawrkar chuan thlak tumin hma a la a. Essen company Kolkata in Lei dawhna tur an siam chu lain kumin January ni 8 khan Lei dawh hna hi \an a ni a, Ft. 200-a thui hei Lei dawh zawh a nih dawn hnaih kumin February ni 12 zing dar 9:45 khan Lei dawhlai chu chimin HC. Lalfakzuala (46) Sesawng chu a hmunah thiin, Laltleipuia Hmar (27) Sesawng khua vêk chuan hliam a tuar bawk a. Hemi hnu hian sawrkar chuan Lei dawh hna hi thawk lehin Lei hi dawh zawh ni tawh mah se rawng hnawih erawh zawhfel ala ni lo a, tunkar Ningani khian hawn tura ruahman ni mah se tunhnai ruahsur ah he Lei helna kawng chu zawh theih a nih leh tawhloh avangin hawn hun tura ruahman aia hma ah hawn a ni ta a ni.


text:
MIZO MIZONA HUMHALH
There appears to be no alternative to + Verb (Infinitive) (...mai loh chu kawng dang a awm hmel loh)
Entirna:
English - There appears to be no alternative to confess your fault without hesitation. Mizo - “I-he” lova i diklohna inpuan mai loh chu kawng dang a awm hmel loh.
English –There appears to be no alternative to tell that a woman has thousands of wiles.
Mizo - Hmeichhia hian fin vervekna sang tam tak a nei a ni tih hrilh mai loh zawng kawng dang a awm hmel loh.
Zotui Thiang
mizozotuithiang@gmail.com, zotuithiang.editor@gmail.comMizo Run
60172540743


text:
OFFICE OF THE PRINCIPAL DIRECTOR
HEALTH & FAMILY WELFARE DEPARTMENT
MASS EDUCATION AND MEDIA SECTION
THE 14th Feb., 2018TB enkawlna chungchang Thlirletna Review Meeting neih a ni.
Vawiin 14th Feb, 2018 Chawhma dar 10:00AM khan Reception Hall, Aijal Club-ah TB enkawlna chungchanga Review Meeting (4th Quarter 2017) neih a ni a. He meeting hi Dr. Lalrozama IAS, Mission Director, National Health Mission hova neih niin, Dr. Vanlalfela, State TB Officer chuan a kaihhruai a. He hun hiDistrict TB Officer (DTO) te nen hman ho a ni.
. Nikum Jan – Dec 2017 chhunga Mizorama TB dinhmun tlangpui te chu:
1.TB vei nia rinhlelh exam zawng zawng - 8129
2.TB vei hmuhchhuah zat
3.MDR-TB vei nia rinhlelh exam zat - 2568
4.MDR-TB vei hmuhchhuah zat - 68
5.TB-HIV rinhlelh exam zat - 1725
6.TB-HIV vei hmuhchhuah zat - 131
TB enkawl dan chungchangah hian hmalakna thar a awm nual a. TB vei ten MDR-TB an vei leh vei loh endikna Universal Drug Susceptibility Testing chu Sep 2017 atang khan hman tan alo ni tawh a. Hei hi TB vei hmuhchhuah thar apiangah endik nghal zel tur a ni.Tin TB damdawi chawlhkar khata vawi thum ei thin chu Sorkar laipui thu chhuah angin nitin eia thlak danglam a ni a. Hei hi Oct 2017 atang khan kalpui tan a ni. Tin Sorkar laipuiin kum 2025-ah TB natna umbo anih theih nana hmalakna pakhat atan TB vei damlo zawng zawngte hnenah tanpuina thlatin Rs. 500 pekna tur a ruahman mek bawk.
Tin he hunah hian Central TB Division atanga Medical Mobile Van dawn chu Health Minister, Pu Lalthanzar’an a hawng nghal a. He Mobile Van hi Mizoram chhunga TB vei te rang tak leh awlsam taka hmuhchhuah an nih theih nana hman tur a ni. He mobile Van chhungah hian CBNAAT khawl (Khak exam-na,) Air Conditioner, Generator, UPS, Lap top, Printer, Refrigerator, Wash Basin- te a awm vek a ni.


text:
Nagaland-a zirlai pawl Naga Students’ Federation (NSF) chuan Thawhlehni khan thuchhuah siamin Assam NRC list-a tel loh vanga an state chhung lut an awm leh awm loh bakah state chhunga luh tumte hriatchhuah an nih theih nan surprise check an neih dawn thu an sawi.
Zirlai pawl chuan state chhung hmun hrang hrangah document enfiah tur an indah dawn thu an sawi a, state chhung lut tur reng reng chuan inner-line permit (ILP) leh document pawimawh dang bakah Aadhaar card te pawh an hmuh zel a ngai dawn tih an sawi bawk.
Heng lehkha pawimawh nei lo te chu dan loa state chhunga luh tumah an ngaih dawn thu an sawi bawk a, heng mite hi chu district thuneitute leh police-te kutah an hlan zel dawn tih an sawi a ni.
NSF chuan hma an lak hunah district thuneitute leh dan lam lekkawhtute chu ṭha taka thawhpui turin an ngen a, mipuite thawhpuina pawh an ngen bawk.
Assam hian July 30 khan NRC draft list an tichhuak a, mi nuai 40 chuang list-a an tel loh avang hian Assam ṭhenawm state te chu an fimkhur hle a, an state chhunga dan loa a ruka pem lut an awm lohna turin theih tawpin hma an la hlawm a ni.


text:
United Committee Manipur hnuaia hmeichhe pawl Aapunba Manipur Kanba Ima Lup-te chuan Thawhlehni khan Assembly session-a Naga Framework Agreement chungchang sawi phutin Deputy chief minister, Y. Joykumar, MAHUD minister Th. Shyamkumar leh works minister Th. Bishwajit-te chenna inah luh an tum.
Heng hmeichhe kalkhawm te hi police-te chuan lo dangin hmeichhe ṭhenkhat erawh chu memorandum thehlut tura Minister-te inah hian luh an phalsak.
UCM hmeichhe ṭhenkhat hi Minister-te inah hian lut mah se minister-te hi an inah an lo awm lo nia tarlan a ni.
Memorandum an thehluhah hian Naga Framework Agreement chungchang monsoon session neihah sawichhuah a ni lo chu an dem thu an ziak a, House chu Union Home Minister Naga Framework Agreement chungchanga zawhna awm te chhang tura nawr turin an phut tih an ziak bawk.
Aapunba Manipur Kanba Ima Lup (AMKIL) president, Ph. Sakhi chuan framework agreement chuan engmah buaina a thlen dawn lo a nih chuan engvanga puangzar mai lo nge an ni tih zawtin state chhunga Naga-te special status pek tum pawh chu state mipuite an pawm thei lo tih a sawi.
Sakhi chuan sorkar laipuiin mipuite duhdan a ngaihsak lo chu thil awihawm loh zawk tak a nih thu a sawi bawk a ni.
An thil phut tihhlawhtlin a nih theih nan chuan an theihtawp an chhuah zel dawn thu sawi bawkin, eng tiang pawha hmalak an inhuam thu an sawi bawk.


text:
Rajya Sabha Deputy Chairman thar tur chu nimin khan thlan a ni a, rorellai National Democratic Alliance (NDA) candidate Harivansh Narayan Singh chu thlan tlin a ni.
Parliament Upper House Deputy Chairman thlannaah rorellai candidate, JD(U) MP Harivansh Narayan Singh bakah eptu ṭangrualte candidate BK Hariprasad te an awm. Singh hian vote 125 a hmu a, Hariprasad hianvote 105 a hmu. Harivansh Narayan Singh hi Bihar MP niin journalist hlui a ni a, Hariprasad hi Karnataka-a Congress MP a ni.
Deputy Chairman post hi kumin June thla Congress MP PJ Kurien a chawlh hnu khan hnawhkhah lohin a awm a ni.
Rajya Sabha-ah hian member 244 awm mekin, hnehna chang tur hian member 123 thlawpna hmuh a ngai a ni. Inthlan hma hian eptu leh sorkar lam chuan hnehna chang tura member zat hi an nei tling ve ve niin an sawi a,mahse vote thlaknaahhian AAP, PDP leh YSRC member-ten vote thlak loin an hai thung.
Deputy Chairman atana thlan tlin a nih hnuah Harivansh Narayan Singh hi Prime Minister Narendra Modi, eptu hruaitu Ghulam Nabi Azad leh Samajwadi Party hruaitu Ram Gopal Yadav-te chuan lawmpuina an hlan nghal a ni. Nimina Rajya Sabha inkhawmah hian damlohna avanga thla thum zet chawl, Union Minister Arun Jaitley pawh a inlan thei a ni.
Rajya Sabha Deputy Chairman thar, Harivansh Narayan Singh hi kum 62 mi niin, kum 2014 April khan a ṭum khatna atan Rajya Sabha member atan thlan tlin a ni. Harivansh hi Economics-ah post graduate niin Journalism-ah diploma a nei bawk. Rajya Sabha rorel inkhawmah member tel ṭha ber zinga miin a attendance recort hi 89% a ni.


text:
Lirthei leh a kaihhnawih laka chetsualna thleng thei laka fimkhur a \ul zia inzirtirna Hapta, Fimkhurna Hapta vawi 37-na chu nimin a\ang khan Mizoram-ah hman \an a ni a. Serchhip-ah pawh he Hapta hawnna hi nimin zing khan Serchhip Bazar-ah neih a ni.
Serchhip-a Fimkhurna Hapta (Road Safety Week) hawnna inkhawm, Town Bus Stand-a neih hi ZDU Sub-Hqrs. Serchhip Vice President, S. Lalpianga chuan kaihruaiin Khuallian nia Hapta hawngtu Serchhip Addl. DC, Chuauhnuna chuan inzirtirna neih chu thil pawimawh leh inzir reng tur kan nih thu sawiin, Accident thlen chhan tam ber chu fimkhur tawkloh vang nia a lan thu a sawi a. Passenger phur chi lirthei enkawltute phei chu an fimkhur zual a \ul thu pawh sawiin, him zawk leh mipuite tana innghahna tlak ni tura lirthei khalhtute chu an fimkhur a \ul thu a sawi bawk.
He hunah hian ZDU Sub-Hqrs. Serchhip Secretary, Lalremruata Ralte chuan report pein Mizoram-ah Fimkhurna Hapta chu kum 1980 a\angin kumtin ZDU chuan an hman thu leh Serchhip-ah pawh kumtin an lo hman ve tawh \hin thu a sawi a. Kumin chhungin Serchhip-ah ZDU member boral mi 7 an awm tawh thu sawiin, heng zingah hian lirthei chetsualna avanga nunna chan an awmlo chu lirthei khalhtu ten fimkhurna lamah hma an sawn zia tilangtu nia a hriat thu a sawi bawk.
Fimkhurna Hapta hi tunkar Inrinni, Dec. 2, 2017 thleng tur niin, Hapta hman chhung hian Week Flag zawrhchhuah tur niin pakhat hi Rs. 20/- aia tlem lovin hralh tur a ni dawn a, heta sum hmuh hi ZDU in miharsa te \anpuina atana hma a lakna, ZDU Ramthim Board-ah chhunluh tur a ni anga. Hei bakah hian Week hman chhung hian lirthei laka chetsualna thleng palh thei laka fimkhur a \ul zia inzirtirna neiin thuziak te sem a ni dawn a ni.
Fimkhurna Hapta hawnna hi District khawpui hrang hrangah neih a ni a, Aizawl-ah chuan Home Minister, R. Lalzirliana’n he Hapta hi hawngin Driver te chu nunna tam tak an kutah a in nghah avangin fimkhur tak leh fim taka motor khalh turin a chah a, Zu vanga buai lo tur leh rui chunga motor khalh lo turin a chah bawk.


text:
New Economics Development Policy (NEDP) Study Tour nei tur Hrangturzo Assembly Constituency huamchhunga Mizoram Upa Pawl (MUP) member 20 te chuan nimin khan Serchhip a\angin Aizawl an pan.
Hrangturzo Assembly Constituency huamchhunga MUP Member mi 20, NEDP hnuaia Aizawl-a Tour nei turte hi Serchhip DIPRO Office tual a\angin Serchhip DIPRO, K. Saitluanga chuan a vailiam a, Mizoram sawrkar Flagship Programme, New Economics Development Policy (NEDP) Study Tour nei turte thlahna hun tawi DIPRO Office-a neih ah hian DIPRO K. Saitluanga,MIS chuan ram hmasawnna tura thil pawimawh tak pakhat chu ram rorelna enkawltu sawrkar leh a hnathawkte leh ram mipuite inkara inpawh-tawnna \ha, thawhona \ha leh inlaichinna \ha anih thu sawiin, ram mipuiten sawrkar hmalakna an hriat ve vek a pawimawh a ni, a ti.
Sawrkar chuan New Economics Development Policy (NEDP) hnuaiah hian Mizoram Upa Pawl (MUP) te kum kalta khan a lo zin tir tawh a, tun hi a \um hnihna niin \um-khat dang buatsaih leh tura ruahmanna siam mek a ni bawk a ni. Nimin a Hrangturzo Assembly Constituency huamchhung a\anga MUP Study Tour nei turte hi I&PR Department hotuten Aizawl-ah an lo dawngsawng anga, Vawiin hian Aizawl khawpui chhung hmun thlan bik engemaw zat tlawhkualpuiin naktuk ah anmahni khua an pan leh ang.